# 

[**TARKVARAARENDUSE RAAMLEPING** 2](#_Toc476910650)

[**ERITINGIMUSED** 2](#_Toc476910651)

[**1.** **POOLTE ANDMED** 2](#_Toc476910652)

[**2.** **LEPINGU ESE, MAKSUMUS JA KEHTIVUS** 2](#_Toc476910653)

[**3.** **ARVELDAMINE** 2](#_Toc476910654)

[**4.** **INTELLEKTUAALSE OMANDI ÕIGUSED** 3](#_Toc476910655)

[**5.** **TÖÖDE ÜLEANDMINE-VASTUVÕTMINE** 9](#_Toc476910656)

[**6.** **LEPPETRAHVIDE SUURUSED** 10](#_Toc476910657)

[**7.** **LEPINGU SÕLMIMISEL OLEMASOLEVAD DOKUMENDID (loetleda)** 10](#_Toc476910658)

[**TARKVARAARENDUSE RAAMLEPING** 11](#_Toc476910659)

[**ÜLDTINGIMUSED** 11](#_Toc476910660)

[**1.** **MÕISTED** 11](#_Toc476910661)

[**2.** **RAAMLEPINGU EESMÄRK JA HANKELEPINGUTE SÕLMIMISE KORD** 13](#_Toc476910662)

[**3.** **HANKELEPINGU TÄITMINE** 14](#_Toc476910663)

[**4.** **RAAMLEPINGU DOKUMENDID JA ÜLESEHITUS** 15](#_Toc476910664)

[**5.** **TÖÖDE ÜLEANDMINE JA VASTUVÕTMINE** 16](#_Toc476910665)

[**6.** **GARANTII** 17](#_Toc476910666)

[**7.** **OMANDIÕIGUSED** 18](#_Toc476910667)

[**8.** **INTELLEKTUAALSE OMANDI ÕIGUSED** 19](#_Toc476910668)

[**9.** **LEPINGU MAKSUMUS JA ARVELDUSED** 19](#_Toc476910669)

[**10.** **TELLIJA RESERV** 19](#_Toc476910670)

[**11.** **VASTUTUS** 20](#_Toc476910671)

[**12.** **VÄÄRAMATU JÕUD** 21](#_Toc476910672)

[**13.** **LEPINGU KEHTIVUS** 22](#_Toc476910673)

[**14.** **KONFIDENTSIAALSUS** 23](#_Toc476910674)

[**15.** **TÖÖTAJATE VÄRBAMISE KEELD** 24](#_Toc476910675)

[**16.** **AVALIKUD SUHTED** 24](#_Toc476910676)

[**17.** **MUUD TINGIMUSED** 24](#_Toc476910677)

[**Lisa - Akti blankett** 26](#_Toc476910678)

[**Lisa - Pakkumuse vorm hankelepingu sõlmimiseks** 27](#_Toc476910679)

[**Lisa – Hankeleping** 28](#_Toc476910680)

[**KODUKORD** 30](#_Toc476910681)

[**1.** **EESMÄRK** 30](#_Toc476910682)

[**2.** **SUHTLEMIST JA PROJEKTI ELLUVIIMIST TOETAVAD KESKKONNAD JA VAHENDID** 30](#_Toc476910683)

[**3.** **ÜLDINE TÖÖKORRALDUS** 32](#_Toc476910684)

[**4.** **PROJEKTORGANISATSIOON** 33](#_Toc476910685)

[**5.** **TÄITJA JA TELLIJA ÜLESANDED** 34](#_Toc476910686)

[**6.** **PROJEKTI PÕHITEGEVUSTE KIRJELDUS** 35](#_Toc476910687)

# **TARKVARAARENDUSE RAAMLEPING**

# **ERITINGIMUSED**

# **POOLTE ANDMED**

|  |  |  |  |  |
| --- | --- | --- | --- | --- |
|  | **Nimi** | **Registrikood /**  **KMKR number** | **Asukoht** | **Esindaja** |
| **Tellija(d)** |  |  |  |  |
| **Täitja** |  |  |  |  |

# **LEPINGU ESE, MAKSUMUS JA KEHTIVUS**

|  |  |
| --- | --- |
| **Lepingu sõlmimise alus** | Riigihanke „…“ viitenumbriga ... hankedokumendid ning täitja esitatud pakkumus. |
| **Lepingu ese** |  |
| **Rahastamisallikas** | Riigieelarve ja/või välisvahendid. Konkreetne finantseerimisallikas märgitakse hankelepingusse. |
| **Raamlepingu kehtivus** | ...kuud/aastat. |
| **Maksimaalne maksumus** | kuni … (summa sõnadega) eurot, millele lisandub käibemaks. |
| Konfidentsiaalsuskohustuse kehtivus: | ...aastat (5/10/75/tähtajatu). |

## Käesolev leping on raamleping riigihangete seaduse tähenduses ja sõlmitakse riigihanke „...“ viitenumbriga ... tulemusena.

## Lepingu objektiks on ... (edaspidi Töö või Tööd, kui ei ole nimetatud eraldi arendus- või analüüsitöö).

## Lepingu maksimaalne maksumus on kuni ... (summa sõnadega) eurot, millele lisandub käibemaks. Tellija ei ole kohustatud täitjalt tellima töid kogumaksumuse summas.

# **ARVELDAMINE**

## Tellija tasub Täitja esitatud arve kahekümne ühe (21) kalendripäeva jooksul alates arve kättesaamisest.

## VÕI struktuuritoetuste puhul:

## Tellija tasub Täitja esitatud arve kolmekümne (30) kalendripäeva jooksul alates arve kättesaamisest.

## Hankelepingus sätestatud hind sisaldab ka kõiki intellektuaalomandiga seotud tasusid.

# **INTELLEKTUAALSE OMANDI ÕIGUSED**

*Riik peab tarkvara soetamisel intellektuaalse omandi (IO) mudeli valikul arvestama järgmisi põhimõtteid ning asjaolusid:*

* *Pooled vastutavad selle eest, et nende poolt pakutavad tarkvarakomponendid on korrektselt litsentseeritud ning enne uute lepingute sõlmimist lahendatakse ebakõlad. Näiteks olukorrad, kus kommertstarkvara on soetatud kasutades vabavaralist litsentsi (EUPL vmt), mis põhimõtteliselt ei sobi kommertstarkvara litsentseerimiseks.*
* *Riigi eesmärk on maksimaalselt välistada IO põhist ühe partneriga sunnitud seost (vendor lock-in’i)., Teatud juhtudel on siiski eesmärk efektiivsemalt, soodsamalt ja/ või kiiremini saavutatav, kasutades omanduslikku e. kommertstarkvara, mistõttu ei ole mõistlik seda täielikult välistada.*
* *Tarkvara soetades tuleb võimaluse korral tagada riigile lisaks tarkvara kasutamise ja tuletatud teoste loomise õigusele ka õigus anda või müüa all-litsentse. Litsentside andmise õigus on vajalik nii selleks, et võimaldada tarkvarakoopiate levitamist avalikus sektoris, rahvusvaheliste koostööprojektide käivitamiseks, kui selleks, et toetada IKT sektorit täiendavate ärivõimaluste, näiteks ekspordi edendamisel, saades riigilt uute tehingute jaoks tarkvara all-litsentsi. Juhul, kui tarkvaralahendus sisaldab ka kommertstarkvara komponente, tuleb litsentseerimisel seda arvestada.*
* *Riigi eesmärk on toetada erasektori täiendavaid ärivõimalusi, mistõttu tuleks enamasti kasutada tarkvara soetamisel lihtlitsentsi mudelit.*
* *Riigi infosüsteemide baaskomponentide osas ning riigikaitse, sisejulgeoleku või küberturbe kaalutlustel on riigi eesmärk omada teatud tarkvara puhul maksimaalset kontrolli infosüsteemi koopiate levitamise osas, mistõttu on omandamine põhjendatud (see tähendab isiklike õiguste ainulitsentsi ja varaliste õiguste omandamist).*
* *Juhul kui tegemist on jätkuarendusprojektiga, peab litsentsimudeli valikul võtma arvesse ka varem soetatud tarkvara litsentsitingimusi. Näiteks kui varem loodu on soetatud EUPL litsentsi kasutades, siis saab tuletatud teoseid litsentseerida vaid EUPLi või EUPLiga ühilduva litsentsimudeli alusel (v.t. ka EUPL rakendamise juhis:* [*https://joinup.ec.europa.eu/software/page/eupl/eupl-guidelines*](https://joinup.ec.europa.eu/software/page/eupl/eupl-guidelines)*). See põhimõte ei laiene olukorrale, kus varasemalt on soetatud tarkvara kasutades ainulitsentsi (kuigi tegemist ei ole riigi IS baaskomponendiga ega lahendusega, mille puhul on ainulitsentsi nõudmine põhjendatud riigikaitse või küberturbega seoses). Niisuguse tarkvara jätkuarendusprojektide puhul tuleks samuti tuletatud teose soetamisel eelistada lihtlitsentsimudelit, mis tagab riigile kõik vajalikud õigused kuid jätab ka parteri täiendavate ärivõimaluste edendamiseks ukse lahti.*

*Alljärgnevalt on esitatud intellektuaalse omandi käsitlemiseks vajalikud enamlevinud kombinatsioonid sõltuvalt sellest, mis tüüpi tarkvara tellitakse ning võttes arvesse eespooltoodud eesmärkide kirjeldusi. Hankelepingu eritingimustesse tuleb valida üks litsentsimudelitest.*

Intellektuaalse omandi peatüki sõnastus juhuks kui:

* *Varemsoetatud tarkvara puhul on EUPL juba kasutusel ning jätkuarenduste osas soovitakse sama mudeliga jätkata (alternatiiviks on ka jätkamine ühilduvate mudelite alusel) VÕI*
* *Alustatakse tarkvara loomist, kuid soov on kasutada EUPLi litsentsimudelit*.

## Lepingu allkirjastamisega kinnitavad Pooled, et neile kuuluvad Lepingu täitmiseks vajalikud varalised autoriõigused, litsentsid ja muud intellektuaalse omandi õigused, mis on tarvilikud Lepingujärgse Töö täielikuks teostamiseks ja loovutamiseks käesolevas peatükis toodud ulatuses ning, et nende suhtes ei ole kolmandatel isikutel nõudeid. Pooled kinnitavad, et on võtnud tarvitusele kõik meetmed autori isiklike õiguste realiseerimiseks viisil, mis ei takista ega raskenda teose kasutamist ja autori varaliste õiguste teostamist.

## Pool kohustub lahendama kõikvõimalikud litsentseeritud või vahendatud Tarkvaraga seotud Intellektuaalse omandi õigustest tekkivad vaidlused kolmandate isikute või oma töötajate või koostööpartneritega. Juhul kui Täitjapoolsetest litsentseerimisvigadest tulenevalt tekib Tellijale rahaline või muu kohustus või kui Tellija on kohustatud lõpetama Tarkvara kasutamise, on Tellijal õigus nõuda Täitjalt selle rahalise või muu kohustuse täitmist ja või kaotatud Tarkvaraga samaväärse tulemi loomist tasuta ja võimalikult lühikese aja jooksul, hoidudes mistahes viivitustest tulemi arendamises ja kasutuselevõtmises Tellija poolt.

*Jätkuarenduse korral* *lisada:*

* *Lepingu allkirjastamisel annab Tellija Täitjale Tarkvara edasiarendamiseks, vastavalt Tellijaga kokkulepitule, Euroopa Liidu tarkvara vaba kasutuse litsentsi v.1.1 (EUPL).*

## Täitja annab Tööle Euroopa Liidu tarkvara vaba kasutuse litsentsi v.1.1 (EUPL).

## Tellijal on muuhulgas õigus Töö autoriõiguste kehtivusaja jooksul:

### Tööd kasutada mis tahes eesmärgil ja mis tahes viisil;

### Tööd reprodutseerida;

### originaalteost muuta ja luua teosel põhinevaid tuletatud teoseid;

### Tööd või selle koopiaid üldsusele edastada, sealhulgas neid kättesaadavaks teha või eksponeerida, samuti avalikult esitada;

### Tööd või selle koopiaid levitada;

### Tööd või selle koopiaid laenutada ja rentida;

### anda all-litsentse Töö või selle koopiate suhtes kehtivate õiguste kohta.

## Tellija võib Töö autoriõigusi teostada mistahes olemasolevas või hiljem loodud keskkonnas, toel või formaadis.

## Täitja annab Tellijale vastavalt valdkonnas kehtivatele parimatele praktikatele dokumenteeritud lähtekoodi.

## Tellija viitab Täitjale kui Töö autorile. Tellija ei tohi eemaldada autoriõiguse märkeid, kui neid esineb lähtekoodis, mida kasutatakse tuletatud Teose kirjutamisel.

## Nimetatud õigused kehtivad kogu autoriõiguste kehtivuse aja ja nende kehtivuse territooriumiks on kogu maailm.

## Litsents loetakse antuks Töö või selle Etapi vastuvõtmise hetkest.

## Täitja tagab Tellijale kõik vajalikud autoriõigused Lepingu täitmise käigus loodava tarkvara kontrollimiseks, testimiseks ning süsteemi paigutamiseks ajaks, kuni Tellija ei ole üleandmise-vastuvõtmise aktiga Lepingu eset vastu võtnud. Käesolevas peatükis sätestatud autoriõigused lähevad Tellijale üle Töö või selle Etapi vastuvõtmise hetkest.

## Kommertstarkvara kasutamine:

### Lepingu täitmisel Kommertstarkvara kasutamise osas juhinduvad Pooled nende kasutamise litsentsitingimustest. Täitja kinnitab, et eelistab tarkvara loomisel sellist Kommertstarkvara, mille litsentsimudelid ühilduvad EUPLiga või on kasutatavad koostoimes EUPLi alusel litsentseeritud tarkvaraga vastavalt EUPLi rakendusjuhistele;

### Täitja võib kasutada tarkvara loomisel Kommertstarkvara vaid Tellija eelneval kirjalikul nõusolekul ning tagades nende Kommertstarkvara komponentide kasutuselevõtmise vastavalt EUPLi rakendamise nõuetele. Kirjaliku nõusoleku taotlemisel on Täitja kohustatud esitama Tellijale litsentsi hinna, litsentsitingimused ja andmed lähtekoodi kättesaamise võimaluse kohta.

## Tasu Intellektuaalse omandi õiguste Tellijale ülemineku ja litsentside eest sisaldub Lepingu maksumuses ning Täitjal ei ole õigust nõuda täiendavat tasu nende õiguste üleandmise ega litsentsimise eest (sh Lepingu sõlmimise ajal tundmatute kasutusviiside lubamise eest tulevikus).

Intellektuaalse omandi peatüki sõnastus juhuks kui:

* *Tarkvaralahenduse puhul on tegemist riigi infosüsteemi baaskomponendiga või tarkvara on oluline riigikaitselistel, sisejulgeoleku või küberturbe põhjustel, mistõttu on riigil huvi omada tarkvara koopiate levitamise üle maksimaalset kontrolli kasutades seetõttu tarkvara soetamisel IO õiguste omandamise mudelit (isiklike õiguste ainulitsents ja varaliste õiguste omandamine).*
* *Allolev litsentsimudel sobib kasutamiseks ka juhul, kui loodava tarkvara alusplatvorm on omanduslik ehk kommertstarkvara või tarkvara sisaldab kommertstarkvara komponente, mille osas tuleb juhinduda tarkvara intellektuaalse omandi õiguste omaniku poolt kasutatavatest tarkvara litsentsitingimustest. Tarkvara loomisel tehtud kohandustele (spetsiaaltarkvara komponentidele) aga rakendatakse ainulitsentsi, mis tagab riigile maksimaalse kontrolli spetsiaaltarkvara komponentide ning ka loodud terviklahenduse koopiate levitamise üle.*

## Lepingu allkirjastamisega kinnitavad Pooled, et neile kuuluvad Lepingu täitmiseks vajalikud varalised autoriõigused, litsentsid ja muud intellektuaalse omandi õigused, mis on tarvilikud Lepingujärgse Töö täielikuks teostamiseks ja loovutamiseks käesolevas peatükis toodud ulatuses ning, et nende suhtes ei ole kolmandatel isikutel nõudeid. Pooled kinnitavad, et on võtnud tarvitusele kõik meetmed autori isiklike õiguste realiseerimiseks viisil, mis ei takista ega raskenda teose kasutamist ja autori varaliste õiguste teostamist.

## Pool kohustub lahendama kõikvõimalikud litsentseeritud või vahendatud Tarkvaraga seotud Intellektuaalse omandi õigustest tekkivad vaidlused kolmandate isikute või oma töötajate või koostööpartneritega. Juhul kui Täitjapoolsetest litsentseerimisvigadest tulenevalt tekib Tellijale rahaline või muu kohustus või kui Tellija on kohustatud lõpetama Tarkvara kasutamise, on Tellijal õigus nõuda Täitjalt selle rahalise või muu kohustuse täitmist ja või kaotatud Tarkvaraga samaväärse tulemi loomist tasuta ja võimalikult lühikese aja jooksul, hoidudes mistahes viivitustest tulemi arendamises ja kasutuselevõtmises Tellija poolt.

*Jätkuarenduse korral lisada:*

* *Lepingu allkirjastamisel annab Tellija Täitjale Tarkvara edasiarendamiseks lihtlitsentsi Tarkvara varaliste õiguste kasutamiseks Tellijaga kokkulepitud tööde teostamiseks ning Tellijale käesolevas jaos sätestatud tingimustel tehtud Tööde tagasi litsentsimiseks.*

## Tööde autori varalised õigused lähevad üle Tellijale Töö või selle Etapi vastuvõtmise hetkest.

## Täitja annab Tellijale autori isikliku litsentsi ulatuses, mis võimaldab täiel määral kasutada üle antud varalisi õigusi.

## Täitja annab Tellijale tehtud Tööde osas ainulitsentsi autori isiklikele õigustele koos all-litsentsi andmise õigusega Tööde või selle Etapi vastuvõtmise hetkest. Nimetatud õigused kehtivad kogu autoriõiguste kehtivuse aja ja nende kehtivuse territooriumiks on kogu maailm.

## Täitja tagab Tellijale kõik vajalikud autoriõigused Lepingu täitmise käigus loodava Tarkvara kontrollimiseks, testimiseks ning süsteemi paigutamiseks ajaks, kuni Tellija ei ole üleandmise-vastuvõtmise aktiga lepingu eset vastu võtnud.

## Garantiiperioodi kehtivuse ajaks annab Tellija Täitjale üleilmse lihtlitsentsi Tarkvara varaliste õiguste kasutamiseks Tellijaga kokkulepitud Tööde teostamiseks ning Tellijale käesolevas jaos sätestatud tingimustel tuletatud Teoste tagasi litsentsimiseks.

## Täitja annab Tellijale vastavalt valdkonnas kehtivatele parimatele praktikatele dokumenteeritud lähtekoodi.

## Tellija võib Töö autoriõigusi teostada mistahes olemasolevas või hiljem loodud keskkonnas, toel või formaadis.

## Kommertstarkvara kasutamine:

### Lepingu täitmisel Kommertstarkvara kasutamise osas juhinduvad Pooled nende kasutamise litsentsitingimustest. Täitja kinnitab, et eelistab tarkvara loomisel sellist Kommertstarkvara, mille kasutamine ei too Tellijale kaasa täiendavaid litsentsitasusid või piiranguid tarkvara kasutamisel (v.a juhul, kui nimetatud Kommertstarkvara kasutamine oli ette nähtud Täitja hankepakkumuses);

### Täitja võib kasutada tarkvara loomisel pakkumuses mittenimetatud Kommertstarkvara vaid Tellija eelneval kirjalikul nõusolekul. Kirjaliku nõusoleku taotlemisel on Täitja kohustatud esitama Tellijale litsentsi hinna, litsentsitingimused ja andmed lähtekoodi kättesaamise võimaluse kohta;

### Tasu Intellektuaalse omandi õiguste Tellijale ülemineku ja litsentside eest sisaldub Lepingu maksumuses ning Täitjal ei ole õigust nõuda täiendavat tasu nende õiguste üleandmise ega litsentsimise eest (sh Lepingu sõlmimise ajal tundmatute kasutusviiside lubamise eest tulevikus).

1. Intellektuaalse omandi peatüki sõnastus juhuks kui:

* *Tarkvaralahenduse puhul ei ole piiranguid litsentseerimise osas (näiteks ei ole varasemat tarkvara versiooni litsentseeritud kasutades copyleft nõudega litsentsimudelit, mis dikteerib seda, milliseid litsentsimudeleid edaspidi tuletatud teoste osas kasutada saab) ja tegemist ei ole riigi baaskomponendiga ega tarkvaraga mille levitamise osas peaks riigil olema maksimaalne kontroll riigikaitselistel, sisejulgeoleku või küberturbe põhjustel. Sellisel tarkvara soetamisel peab riik eelistama litsentsimudelit, mis tagab riigile kõik vajalikud õigused tarkvara kasutamiseks ja levitamiseks (s.h. tuletatud teoste loomiseks, all-litsentside andmiseks või müümiseks), kuid jätab ka tarkvara loojale vajalikud õigused alles, et tarkvara või selle alamkomponentidega seotud edasisi ärivõimalusi realiseerida.*
* *Allolev litsentsimudel sobib kasutamiseks ka juhul, kui loodava tarkvara alusplatvorm on omanduslik ehk kommertstarkvara või Tarkvara sisaldab kommertstarkvara komponente, mille osas tuleb juhinduda tarkvara intellektuaalse omandi õiguste omaniku poolt kasutatavatest tarkvara litsentsitingimustest. Tarkvara loomisel tehtud kohandustele (spetsiaaltarkvara komponentidele) aga rakendatakse lihtlitsentsi, mis tagab riigile kõik vajalikud õigused kohandatud tarkvara osade kasutamiseks ja levitamiseks.*

## Lepingu allkirjastamisega kinnitavad Pooled, et neile kuuluvad Lepingu täitmiseks vajalikud varalised autoriõigused, litsentsid ja muud intellektuaalse omandi õigused, mis on tarvilikud Lepingujärgse Töö täielikuks teostamiseks ja loovutamiseks käesolevas peatükis toodud ulatuses ning, et nende suhtes ei ole kolmandatel isikutel nõudeid. Pooled kinnitavad, et on võtnud tarvitusele kõik meetmed autori isiklike õiguste realiseerimiseks viisil, mis ei takista ega raskenda teose kasutamist ja autori varaliste õiguste teostamist.

## Pool kohustub lahendama kõikvõimalikud litsentseeritud või vahendatud Tarkvaraga seotud Intellektuaalse omandi õigustest tekkivad vaidlused kolmandate isikute või oma töötajate või koostööpartneritega. Juhul kui Täitjapoolsetest litsentseerimisvigadest tulenevalt tekib Tellijale rahaline või muu kohustus või kui Tellija on kohustatud lõpetama Tarkvara kasutamise, on Tellijal õigus nõuda Täitjalt selle rahalise või muu kohustuse täitmist ja või kaotatud Tarkvaraga samaväärse tulemi loomist tasuta ja võimalikult lühikese aja jooksul, hoidudes mistahes viivitustest tulemi arendamises ja kasutuselevõtmises Tellija poolt.

Jätkuarenduse korral lisada:

• *Lepingu allkirjastamisel annab Tellija Täitjale Tarkvara edasiarendamiseks lihtlitsentsi Tarkvara varaliste õiguste kasutamiseks Tellijaga kokkulepitud tööde teostamiseks ning Tellijale käesolevas jaos sätestatud tingimustel tehtud Tööde tagasi litsentsimiseks.*

## Täitja annab Tellijale tehtud Tööde osas autoriõiguse seaduse tähenduses ülemaailmse tagasivõtmatu lihtlitsentsi kõikide varaliste ja isiklike õiguste suhtes Tööle nende autoriõiguste kehtivuse tähtajaks alljärgnevatel tingimustel:

### Tööd kasutada mis tahes eesmärgil ja mis tahes viisil;

### Tööd reprodutseerida (s.h. tasuta jagada, avalikult kättesaadavaks teha või müüa);

### Ise või kolmandaid isikuid kaasates Teost muuta ja luua Teosel põhinevaid tuletatud teoseid;

### Tööd üldsusele edastada, sealhulgas neid (üldsusele) kättesaadavaks teha (sh internetis) või eksponeerida, samuti avalikult esitada;

### Tööd laenutada ja rentida;

### Anda all-litsentse tehtud Töö või selle koopiate suhtes kehtivate õiguste kohta.

## Täitja annab Tellijale vastavalt valdkonnas kehtivatele parimatele praktikatele dokumenteeritud lähtekoodi.

## Tellija viitab Täitjale kui Töö autorile, kuid Tellija ei taga, et kolmandad isikud (sh riigiasutused, kes kasutavad Tööd) viitavad Täitjale kui Töö autorile. Tellija ei vastuta eeltoodud isikute Täitjale viitamata jätmise eest.

## Tellija võib Teose autoriõigusi teostada mistahes olemasolevas või hiljem loodud keskkonnas, toel või formaadis.

## Litsents loetakse antuks Töö või selle Etapi vastuvõtmise hetkest.

## Täitja tagab Tellijale kõik vajalikud autoriõigused Lepingu täitmise käigus loodava Tarkvara kontrollimiseks, testimiseks ning süsteemi paigutamiseks ajaks, kuni Tellija ei ole üleandmise-vastuvõtmise aktiga lepingu eset vastu võtnud.

## Kommertstarkvara kasutamine:

### Lepingu täitmisel Kommertstarkvara kasutamise osas juhinduvad Pooled nende kasutamise litsentsitingimustest. Täitja kinnitab, et eelistab tarkvara loomisel sellist Kommertstarkvara, mille kasutamine ei too Tellijale kaasa täiendavaid litsentsitasusid või piiranguid tarkvara kasutamisel (v.a juhul, kui nimetatud Kommertstarkvara kasutamine oli ette nähtud Täitja hankepakkumuses);

### Täitja võib kasutada tarkvara loomisel pakkumuses mittenimetatud Kommertstarkvara vaid Tellija eelneval kirjalikul nõusolekul. Kirjaliku nõusoleku taotlemisel on Täitja kohustatud esitama Tellijale litsentsi hinna, litsentsitingimused ja andmed lähtekoodi kättesaamise võimaluse kohta;

### Tasu Intellektuaalse omandi õiguste ja litsentside eest sisaldub Lepingu maksumuses ning Täitjal ei ole õigust nõuda täiendavat tasu nende õiguste üleandmise ega litsentsimise eest (sh Lepingu sõlmimise ajal tundmatute kasutusviiside lubamise eest tulevikus).

# **TÖÖDE ÜLEANDMINE-VASTUVÕTMINE**

### Tellija võtab tööd vastu:

* + 1. Projekti vaheetappide tarnete puhul siis, kui Töö tulemites ei esine ühtegi Esimese (P1) ega Teise (P2) astme viga, kuid Töödes võib esineda üksikuid Kolmanda (P3) astme Vigu, mis ei takista arendustööde jätkamist ning loodud funktsionaalsuste edasist testimist ning Täitja on esitanud mõistlikud tähtajad esinevate Vigade kõrvaldamiseks;
    2. Projekti viimase arendusetapi Tööd siis, kui Projekti käigus loodud Töödes ei esine ühtegi Esimese (P1) ega Teise (P2) astme Viga, kuid Töödes võib esineda üksikuid Kolmanda (P3) astme Vigu, mis ei takista Tööde tulemite Toodangukeskkonnas kasutuselevõttu ning Täitja on esitanud mõistlikud tähtajad esinevate Vigade kõrvaldamiseks garantiikorras.
  1. Kui Hankelepingus ei fikseerita teisiti, peab Tellija kontrollima üleantava Töö vastavust nõuetele projekti etappide puhul viie (5) Tööpäeva jooksul ning kõikide Tööde lõpliku üleandmise puhul kahekümne (20) Tööpäeva jooksul hetkest, kui Täitja esitab Töö vastuvõtmiseks.
  2. Kui Tellija soovib keelduda Tööde etapi tulemite vastuvõtmisest Vigade tõttu, peavad need Vead olema Tööülesannete halduskeskkonnas korrektselt vormistatud.
  3. Tellija võib Töö vastuvõtmisest keelduda üksnes juhul, kui Töös esineb Esimese (P1) või mõni Teise (P2) astme Viga (P1) või suur hulk Kolmanda astme Vigu (P3).

### Tellijal on õigus võtta töid vastu osaliselt juhul, kui Töö on osadeks jagatav ning oluliste Vigadeta Töö osa vastuvõtmine ei kahjustaks Tellija õigusi. Tellijal on õigus Tööde osalisel vastuvõtmisel vähendada proportsionaalselt Tööde etapi eest tasutavat hinda, tasudes vastuvõtmata Tööde hinna pärast nende nõuetekohast teostamist ja vastuvõtmist. Kui Tellija soovib Tööd võtta vastu osaliselt, tuleb Aktis märkida:

* + 1. osalise vastuvõtmise põhjus(ed);
    2. ammendav nimekiri Vigadest;
    3. osalise vastuvõtmise mõju garantiile;
    4. osalise vastuvõtmise mõju arveldustele.

### Töö üleandmine sisaldab ka dokumentatsiooni üleandmist Projekti dokumendihalduskeskkonnas. Dokumentatsioonile esitatavad nõuded:

* + 1. dokumendid sisaldavad kogu informatsiooni tehtud Töö ning Arendatava ja Täitja tarkvara kohta ning informatsioon on terviklik;
    2. dokumendid on terminoloogiliselt üheselt mõistetavad;
    3. dokumendid järgivad koosvõime raamistiku nõudeid.[[1]](#footnote-1)

### Dokumentatsiooni loetelu on fikseeritud Minikonkursi tehnilises kirjelduses.

### Tööde etappide üleandmine ja vastuvõtmine vormistatakse Aktiga ning Projekti lõplik üleandmine ja vastuvõtmine vormistatakse Koondaktiga.

# **LEPPETRAHVIDE SUURUSED**

## Lepingujärgne leppetrahv (juhime tähelepanu, et Lepingu Üldtingimuste punktis 11.6.2 on maksimaalseks leppetrahvi summaks, mida Pool saab Lepingust tuleneva kohustuse rikkumise eest nõuda), on 25% leppetrahvi aluseks oleva rikkumise hetkeks vastava Hankelepingu raames teostatud ja töös olevate Tööde etappide maksumusest lähtudes vastava Hankelepingu Projektiplaanist. Leppetrahvide kogusumma on piiratud 25%-ga konkreetse pakkuja poolt sõlmitud hankelepingute kogumaksumusest).

## Konfidentsiaalsuskohustuse rikkumise korral on Poolel õigus nõuda leppetrahvi kuni … eurot.

# **LEPINGU SÕLMIMISEL OLEMASOLEVAD DOKUMENDID (loetleda)**

# **TARKVARAARENDUSE RAAMLEPING**

# **ÜLDTINGIMUSED**

# **MÕISTED**

## Suure algustähega mõisteid tuleb Lepingus tõlgendada nii, nagu need allpool on määratletud. Kui ei ole teisiti sätestatud, siis viitab mõiste ainsuse vorm ka selle mitmusele. Kahtluse korral tuleb väljendeid, millel võib olla rohkem kui üks tähendus, mõista viisil, mis sobib kõige rohkem Lepingu olemuse ja eesmärkidega.

### **Akt** - dokument, mille allkirjastamisega Täitja annab Tööde etapi raames tehtud Tööd üle ja Tellija võtab need vastu. Viimase Tööde etapi lõpus allkirjastatakse **Koondakt**, millega peab olema hõlmatud kogu Tarkvara. Koondakti allkirjastamisega kinnitavad Pooled, et Lepingu täitmiseks vajalikud tööd (v.a garantiikohustus) on teostatud.

### **Garantii** - täitja kohustus tagada üle antud lepingu eseme vastavus lepingule ning sellel ilmnenud puuduste täitja kulul kõrvaldamine lepingus sätestatud perioodi (**Garantiiperiood**) jooksul ja tingimustel.

### **Hankeleping** – raamlepingu raames sõlmitud leping.

### **Kodukord** - Projekti käigus teostavate tegevuste, nende tegevuste teostamise eest vastutajate, tegevuste tulemusel valmivate tulemite ning nende tulemite omavaheliste seoste/sõltuvuste, samuti tulemite valmimise eelduseks oleva Täitja ja Tellija omavahelise suhtluse ning tagasiside edastamise kord. Kodukord on Lepingu lisaks.

### **Kolmas isik –** ei ole allhankija ega muu isik, keda pool kasutab lepingu täitmisel.

### **Raamleping** **–** Raamlepingu Eri- ja Üldtingimused koos lisadega. Raamlepingu eesmärgiks on fikseerida Tööde edukaks tegemiseks vajalike kokkulepete raamistik raamlepingu raames sõlmitavate hankelepingute vormis.

### Leping – Raamleping ja Hankeleping;

### **Lepingu Eritingimused** – Lepingu Eritingimustes lepitakse kokku Lepingu Üldtingimustes või Kodukorras käsitlemata või Üldtingimusi või Kodukorda täpsustavates küsimustes. Pooled võivad Lepingu Eritingimustes kokku leppida ka erisusi Üldtingimustest, kuid nende puudumisel kohaldatakse Üldtingimusi.

### **Lepingu Üldtingimused** - Lepingu tekst, mida kohaldatakse lisaks Lepingu Eritingimustele.

### **Pakkumus** - Täitja esitatud ja edukaks tunnistatud pakkumus.

### **Pool** – sõltuvalt Lepingu kontekstist kas Tellija või Täitja või mõlemad koos.

### **Projekt** – Hankelepingu esemeks olevad Tööd.

### **Projektiplaan –**Töö sisu, teostamise aeg ja koht ning Tööde üleandmise ajakava.

### **Minikonkursi tehniline kirjeldus** – Riigihanke alusdokumentide osaks olev tehniline kirjeldus, mis sisaldab nõudeid ja kriteeriume, millele teostatud Töö ja/või Projekt peab vastama.

### **Riigihange** - riigihangete seaduses sätestatud alustel ja korras Tellija korraldatav ja läbiviidav hankemenetlus, mille tulemusena sõlmitakse Leping Täitjaga;

### **Minikonkurss** –raamlepingu alusel hankelepingu sõlmimiseks raamlepingu poolteks olevate pakkujate vahel läbiviidav konkurss.

### **Spetsifikatsioon** – Projekti detailanalüüsi käigus dokumenteeritud lahenduse kirjeldus, mille alusel tarkvaralahendus programmeeritakse ning tarkvara funktsionaalsuse toimimist kontrollitakse. Spetsifikatsioonid sisaldavad muuhulgas tarkvarakomponentide ja teenuste kirjeldusi, sh andmeväljade kirjeldusi, funktsionaalseid nõudeid jmt;

### **Tarkvara** – kõik Lepingu täitmiseks rakendatavate tarkvara komponendid kogumis. Tarkvara võib koosneda järgmistest komponentidest:

### **Arendatav tarkvara** – tarkvara, mis on loodud spetsiaalselt Tellija jaoks Tellija konkreetseid huve ja soove silmas pidades hankelepingu alusel;

### **Kommertstarkvara** – tarkvara, mida kasutatakse Arendatava tarkvara funktsionaalsuse tagamiseks ning mis kuulub kas Täitjale või kolmandale isikule ning mille kasutusõigus antakse Täitja või kolmanda isiku poolt Tellijale litsentsi alusel;

### **Tellija tarkvara** – mistahes tarkvara, mis on Tellija poolt omandatud, loodud või temale litsentseeritud, v.a Arendatav tarkvara ja Kommertstarkvara;

### **Täitja tarkvara** – tarkvara, mis on Täitja poolt omandatud, loodud või temale litsentseeritud enne Lepingu sõlmimist;

### **Vabavaraline tarkvara** – tarkvara, mida kasutatakse Arendatava tarkvara funktsionaalsuse tagamiseks, kuid mida ei ole arendanud Täitja, vaid mis kuulub kolmandale isikule ning mille kasutusõigus antakse kolmanda isiku poolt Tellijale tarkvara vaba kasutuse litsentsi alusel;

### **Tellija** – Riigihanke korraldaja ja läbiviija isik, keda Lepingu dokumentides võidakse nimetada ka hankijaks;

### **Teostajad** - Lepingu täitmiseks kasutatavad isikud, eelkõige Tellija või Täitja spetsialistid, sealhulgas töötajad, alltöövõtjad, Tellija järelevalve vmt;

### **Täiendusvajadus** – vajadus lahendada ilmnenud probleemid või täiendada funktsionaalsust, mis ei kvalifitseeru Veaks ning mille teostamise ja tasustamise osas on vaja täiendavalt kokku leppida;

### **Täitja** – Riigihankes eduka pakkumuse teinud isik, kellega Tellija sõlmib Lepingu;

### **Tööd** - Täitja poolt täidetavad tarkvara arenduse, seadistamise, konsultatsiooni, koolitamise, dokumenteerimise või muud Poolte vahel kokku lepitud ülesanded;

### **Töö etapp** – Projekti eesmärkide täitmist viiakse ellu etapiviisiliselt vastavalt Poolte vahel kokku lepitud ajakavale. Projekti ajakavas lepitakse kokku Töö etapi tulemid ja tähtaeg;

### **Tööpäev** – kalendripäevad esmaspäevast reedeni (kell 8:00-17:00), v.a riiklikud pühad;

### **Viga** - tarkvaralahenduses esinev mittevastavus Spetsifikatsioonile. Vigade kriitilisuse astmed:

### **Esimese astme Viga (P1)** – Tarkvaral põhinev teenus/süsteem ei toimi ega ole kasutatav, näiteks on andmed rikutud; esineb kasutajasessioonide ebanormaalne katkemine; probleem mõjutab süsteemi käideldavust ja andmete integreeritust; mõjutatud on enamus Tarkvara kasutajatest; vastukaal probleemi vältimiseks praktiliselt puudub või tõsine finantsmõju;

### **Teise astme Viga (P2)** – Tarkvaraga seotud probleem ei sega teatavate reservatsioonide järgimisel normaalset töötamist; mõjutatud on üksikud Tarkvara kasutajad; väiksema tähtsusega funktsionaalsused pole käideldavad, kasutatavad või süsteemi jõudlus on madalamal maksimaalsest nõudest; eksisteerib ajutine aktsepteeritav vastukaal probleemi vältimiseks;

### **Kolmanda astme Viga (P3)** – väikesed puudused minimaalse mõjuga Tarkvara kasutajatele või klientidele; kosmeetilised probleemid (näiteks ekraanikomponendid on nihkes, kuid see ei takista komponendi eesmärgipärast kasutamist); pikaajaline vastukaalu kasutamine kasutajatele vastuvõetav.

### **Võtmeisik** - isik, kelle teadmised ja oskused on kriitilised Lepingu eesmärkide täitmisel. Tüüpiliselt on Võtmeisikuteks projektijuht, vastutav analüütik ja vastutav arhitekt. Võtmeisikud lepitakse kokku Hankelepingu Eritingimustes.

# 

# **RAAMLEPINGU EESMÄRK JA HANKELEPINGUTE SÕLMIMISE KORD**

## Raamlepingu eesmärgiks on kehtestada Raamlepingu kehtivusaja vältel selle alusel sõlmitavate Hankelepingute tingimused ning Hankelepingute sõlmimise kord.

## Hankelepingule kehtivad Raamlepingus sätestatud tingimused.

## Kui tellitavate tööde maksumus ilma käibemaksuta on väiksem kui 20 000 (kakskümmend tuhat) eurot, siis on hankelepingu vormiks tellija kontaktisiku poolt täitjale esitatav lepingu tingimustega kooskõlas olev kirjalikku taasesitamist võimaldavas vormis tellimus, mis muutub pooltele siduvaks, kui täitja kontaktisik annab selleks oma kirjalikku taasesitamist võimaldavas vormis nõusoleku. Kui täitja kontaktisik ei vasta tellija kontaktisiku edastatud tellimusele 3 (kolme) tööpäeva jooksul, siis pooled loevad hankelepingu sõlmituks tellija kontaktisiku poolt tellimuse esitamise päevast arvates.

## Lepingu eseme tellimiseks esitab tellija täitjale e-riigihangete keskkonnas minikonkursi korras pakkumuse esitamise ettepaneku, mis sisaldab järgmisi andmeid:

### kõiki sisulisi andmeid, mis on vajalikud pakkumuse koostamiseks;

### pakkumuse eeldatav maksumus koos käibemaksuga (eurodes) ja arveldamise tingimused;

### pakkumuse esitamise tähtaega;

### pakkumuse jõusoleku minimaalset tähtaega;

### hankelepingu sõlmimise eeldatavat kuupäeva;

### hankelepingu eeldatavat täitmise kuupäeva;

### pakkumuse esitamise vormi;

### pakkumuse esitamise kontaktaadressi;

### pakkumuse hindamise kriteeriume ja hindamismetoodikat;

### Poolte andmed, sh vajadusel juhtrühma ja võtmeisikute andmed;

### Intellektuaalse omandi õigused ja nende kasutamine;

### projekti elluviimist toetavate keskkondade andmed;

### Töö või nende mis tahes osa juhusliku hävimise või kahjustamise riisiko;

### vajadusel struktuuritoetuste nõuded;

### Lepingu sõlmimisel olemasolevad dokumendid.

## Kui pakkumuses sisaldub ärisaladus kohustub täitja pakkumuses märkima ärisaladust sisalduvad osad.

## Kui Pooled ei lepi kokku teisiti, esitab Täitja pakkumuse esitamise ettepaneku alusel pakkumuse Tööde teostamiseks hiljemalt viie (5) tööpäeva jooksul, pakkumuse esitamise ettepaneku saamisest. Pakkumus peab olema vormistatud pakkumuse vormi kohaselt.

## Pakkumusi hinnatakse pakkumuse esitamise ettepanekus fikseeritud hindamiskriteeriumite ja metoodika alusel.

## Tellija hindab pakkumust, mis vastab pakkumuskutsele ja milles ei esine sisulisi kõrvalekaldumisi. Kui pakkumus ei vasta pakkumuskutses sätestatud tingimustele jätab tellija pakkumuse hindamata.

## Tellija kuulutab välja eduka pakkumuse. Otsuse (kirjalikult) teatavaks tegemisest loetakse Hankeleping sõlmituks, kui lepingu maksumus on alla 20000 euro. Hankelepingu peab hankija sõlmima kirjalikku taasesitamist võimaldavas vormis, kui selle maksumus on vähemalt 20 000 eurot. Pakkuja Täitja peab Tellija poolt allkirjastatud hankelepingu saatmist selle allkirjastama hiljemalt 5 tööpäeva jooksul. Antud tähtaja jooksul lepingu allkirjastamisest keeldumist on Tellijal õigus käsitleda kui riigihangete seaduses sätestatud eduka pakkumuse esitanud Täitja poolset lepingu sõlmimisest keeldumist ja pakkumuse tagasi võtmist.

## Tellimuse täpsustamiseks toimub vajadusel koosolek, kus täpsustatakse tellimuse sisu, mis protokollitakse. Hankija võib vajadusel paluda Pakkujal oma pakkumust täiendada.

## Hankeleping sõlmitakse lähtudes esitatud pakkumusest ja Raamlepingu lisaks olevast hankelepingu projektist.

# **HANKELEPINGU TÄITMINE**

* 1. Täitja tehtavad Tööd on määratletud hankelepingu lisades. Tööde täpsem sisu lepitakse kokku etapiviisiliselt ning dokumenteeritakse.
  2. Tellija eeldab, et Täitja on hankelepingu esemeks olevate Tööde tarkvaraarenduse valdkonna professionaal, kes saab aru ning võtab teadlikult enda kanda hankelepingu funktsionaalsete ja mittefunktsionaalsete nõuete täidetavuse ja tulemuse saavutatavuse riski. Seepärast laieneb Täitjale ka nende tööde tegemise kohustus, mida ei ole hankelepingus otsesõnu kokku lepitud, kuid mis oma olemusest lähtuvalt kuuluvad Lepinguga seotud Tööde hulka ja pidid olema ettenähtavad Täitjale kui professionaalile Pakkumuse esitamise etapis ning on vajalikud hankelepingu täitmiseks. Viimati nimetatud tööde tegemine ei kuulu teistsuguse kirjaliku kokkuleppe puudumisel eraldi tasustamisele ning Täitja teostab need tööd hankelepingu täitmise raames. Täiendava kokkuleppeta ei kuulu täitmisele uued funktsionaalsed või mittefunktsionaalsed nõuded, mida ei olnud nimetatud hankelepingus või Pakkumuses.
  3. Pooled kohustuvad teist Poolt koheselt informeerima tehnilistest või organisatoorsetest piirangutest, mis võivad seada ohtu hankelepingu eesmärkide saavutamise.
  4. Täitja tagab Tarkvara ühilduvuse Tellija toodangukeskkonnaga, sh Tellija tarkvaraga. Täitja on kohustatud järgima vaid selliseid Tellija toodangukeskkonna nõudeid, millest Tellija on Täitjat teavitanud.
  5. Tööde käigus loodud lähtekood peab olema kirjutatud ja dokumenteeritud selliselt, et vajadusel oleks Tellija või kolmas isik võimeline aru saama tarkvara loogilisest ülesehitusest ning jätkama lähtekoodi arendusega, juhindudes Riigi Infosüsteemi Arhitektuuri nõuetest.[[2]](#footnote-2)
  6. Täitja on kohustatud kasutama Lepingu täitmisel Pakkumuses nimetatud Teostajaid või Tellija eelneval kirjalikul nõusolekul asendama nad Teostajatega, kes vastavad kõikidele Riigihankes nimetatud rolli kohta esitatud kvalifitseerimistingimustele. Täitja peab Tellijat informeerima planeeritavast muudatusest kirjalikku taasesitamist võimaldavas vormis enne muudatust.
  7. Täitja kohustub Lepingu kehtivuse perioodil esitama Tellija nõudmisel Tellijale Täitja poolt Töö teostamisele kaasatavate Teostajate kvalifikatsiooni tõendavaid dokumente, tõendamaks nende vastavust Riigihankes kehtestatud kvalifitseerimistingimustele. Kui Teostaja kvalifikatsioon ei vasta Riigihankes nõutule, kohustub Täitja asendama sellise Teostaja nõuetekohasega viivitamatult.
  8. Kumbki Pool peab tagama, et tema kaasatud Teostajal on kõik vajalikud teadmised, oskused ja kogemused ning piisav ajaressurss vastava Poole nimel Töid teostada.

# **RAAMLEPINGU DOKUMENDID JA ÜLESEHITUS**

* 1. Lepingu dokumendid koosnevad kõikidest Riigihanke alusdokumentidest, raamlepingu tekstist, hankelepingu tekstist ja selle lisadest ning muudatustest, milles võidakse kokku leppida pärast Lepingu sõlmimist. Lepingu sõlmimisel olemasolevad dokumendid fikseeritakse Lepingu Eritingimustes.
  2. Kui Raamlepingu dokumentidesantud informatsioon on erinevalt tõlgendatav, siis dokumentide pädevusjärjekord (ülimuslik dokument on nimetatud allolevas loetelus eespool) on järgmine:
     1. Hankeleping;
     2. Kodukord;
     3. Raamlepingu Eritingimused;
     4. Raamlepingu Üldtingimused;
     5. Pakkumus(ed);
     6. Riigihanke alusdokumendid.
  3. Hiljem tehtud muudatuste osas kehtib põhimõte, et ajaliselt hilisem muudatus prevaleerib

ajaliselt varasema muudatuse üle. Kui vastuolu esineb sama pädevusjärjekorra dokumentide vahel, siis lähtutakse tõlgendamisel Hankelepingu eesmärgist ja mõistlikkuse põhimõttest.

* 1. Raamlepingu dokumentide tõlgendamisel lähtutakse Poolte ühisest tegelikust tahtest, isegi kui see erineb sõnade tavapärasest tähendusest. Kui Poolte ühist tegelikku tahet ei õnnestu kindlaks teha, tuleb raamlepingu dokumenti tõlgendada nii, nagu teise Poolega samasugune mõistlik isik pidi seda samade asjaolude esinemise korral mõistma.

# **TÖÖDE ÜLEANDMINE JA VASTUVÕTMINE**

* 1. Raamlepingu üldtingimustes ja Kodukorras on fikseeritud üldised nõuded Tööde üleandmisele ja vastuvõtmisele. Vajadusel sätestatakse täpsemad tingimused Tööde üleandmiseks ja vastuvõtmiseks Hankelepingus.
  2. Analüüsitööde vastavuse hindamisel kontrollib Tellija, kas dokumenteeritud lahendus vastab hankelepingule ja analüüsiprotsessi käigus Tellija poolt antud sisenditele. Vajadusel täpsustab Tellija Spetsifikatsioonis kirjeldatut, andes Täitjale tagasisidet.
  3. Arendustööde vastavust nõuetele hinnatakse Tööde testimisel kokkulepitud Testkeskkonnas. Arendustööde vastavuse hindamisel lähtutakse hankelepingus ning Spetsifikatsioonis kokku lepitud ülesandepüstitusest. Spetsifikatsioonis ja hankelepingus esineva vastuolu korral lähtutakse hilisemast kokkuleppest ehk Spetsifikatsioonist.
  4. Tellija võib Töö ülevaatamisele kaasata ja selleks kasutada kolmandaid isikuid, kusjuures nii Tellijal kui ka tema poolt kaasatud kolmandatel isikutel on õigus täiendava tasu maksmiseta Töö või selle vahetulemuse ülevaatamiseks kasutada kõiki selleks vajalikke Tööga või selle vahetulemusega seotud Intellektuaalse omandi õigusi.
  5. Tööde vastuvõtmine fikseeritakse Aktiga. Viimase Tööde etapi lõpus esitab Täitja allkirjastamiseks Koondakti, millega peab olema hõlmatud kogu Hankelepingu ese (sh iga Tööde etapi lõpus üle antud Tööd).
  6. Tööd loetakse Tellija poolt vastu võetuks, kui Tellija on allkirjastanud Akti. Tellija peab Akti allkirjastama, kui:
     1. Tellija ei ole Kodukorras kokkulepitud tähtaja jooksul Täitja poolt Akti alusel üle antud Tööde kohta pretensioone esitanud;
     2. Täitja on Vead kõrvaldanud ja parandatud Tööd Tellijale tähtaegselt üle andnud ning Tellija ei ole nende kohta Kodukorras kokkulepitud tähtaja jooksul pretensioone esitanud;
     3. Tööde tulemid on Toodangukeskkonnas kasutusele võetud. Juhul kui Tööd võetakse Töö tulemis esinevate Vigade tõttu Toodangukeskkonnas kasutusele osaliselt, siis tuleb Aktis kokku leppida, millises osas on Tööd vastu võetud ning kuuluvad tasumisele. Aktis esitatakse ka vaegtööde nimekiri ning lepitakse kokku nende teostamise tähtaegades ning tasustamise korras.
  7. Kui Tellija on rikkunud Lepingu punktis 5.6 nimetatud Akti allkirjastamise kohustust, siis loetakse Tööd vastuvõetuks ning Täitjal on õigus esitada teostatud Tööde eest arve.
  8. Täitjal on õigus tõendada Tööde vastuvõtmisest keeldumise põhjuste ebaõigsust, nõudes selleks mõlemaid Pooli rahuldava sõltumatu ekspertiisi tegemist. Kui Tööde vastuvõtmisest keeldumine osutub ekspertiisi tulemusel põhjendamatuks, loetakse Tööd vastuvõetuks ning Tellija tasub Täitjale ekspertiisikulud, vastasel korral kannab ekspertiisikulud Täitja.
  9. Tellijale tuleb üle anda ka Tööde juurde kuuluv või nendega seotud dokumentatsioon (näiteks Spetsifikatsioonid jm dokumentatsioon, mille koostamises on selgesõnaliselt kokku lepitud), tehes kõik dokumendid Projekti dokumendihalduskeskkonna kaudu Tellijale kättesaadavaks, järgides Kodukorras toodud dokumentatsiooni koostamise ja esitamise nõudeid.
  10. Tööde või nende mistahes osa juhusliku hävimise või kahjustumise riisiko ülemineku aeg lepitakse kokku Hankelepingus.

# **GARANTII**

* 1. Täitja annab Hankelepingu alusel teostatud Töödele garantii 1 (üks) aasta, arvates Tööde lõplikust üleandmisest kooskõlas Lepingu punktiga 5.5 (koondakti esitamine) või lõpptulemi toodangukeskkonnas kasutuselevõtmisest. Juhul kui Tööd võetakse toodangus kasutusele etapiviisiliselt, algab garantiiperiood Tööde toodangukeskkonnas kasutuselevõtust alates.
  2. Garantiiga ei ole hõlmatud:
     1. ekspluatatsioonihäirete kõrvaldamine, mis on põhjustatud Tellija või tema poolt kasutatava kolmanda isiku poolt juhuslikust või tahtlikust Tarkvara kahjustamisest või ebaõigest kasutamisest;
     2. Vead, mis on tingitud Tarkvara kasutamisest vastuolus Täitja koostatud ja Tellija poolt vastu võetud dokumentatsiooniga;
     3. probleemid, mis tulenevad Tellija kasutajate andmesisestusvigadest või liidestatud süsteemide sisenditest, vaatamata sellele, et Täitja on nõuetekohaselt rakendanud sisendikontrolli;
     4. seotud süsteemide liideste kooskõlastamata muudatusest tulenevad funktsionaalsed häired ja andmekvaliteedi probleemid;
     5. diagnostikaks kulunud aeg, juhul kui algselt garantii juhtumina registreeritud juhtumi uurimise raames tuvastatakse, et tegu ei ole garantiilise juhtumiga. Vastav Töö kuulub eraldi tasustamisele Hankelepingu keskmise tunnihinna alusel, mis on fikseeritud Hankelepingu Eritingimustes.
  3. Garantiiperioodil ilmnenud Garantiiga hõlmatud Vead kõrvaldab Täitja tasuta.
  4. Nõuded Vigadele reageerimisele ning lahendamisele on alljärgnevad:
     1. Esimese astme Vigade (P1) puhul tuleb Veale reageerida ühe (1) Tööpäeva jooksul ning asuda seda lahendama viivitamatult Tööpäeva ajaraamides eesmärgiga Viga kõrvaldada hiljemalt kolme (3) Tööpäeva jooksul. Kui Vea kõrvaldamine kolme (3) Tööpäeva jooksul ei õnnestu, kohustub Täitja esitama raporti Vea kõrvaldamisega seotud tegevuste kohta kuni Vea kõrvaldamiseni alates neljandast (4.) Tööpäevast igal Tööpäeval;
     2. Teise ja Kolmanda astme Vigade (P2 ja P3) puhul tuleb Veale reageerida viie (5) Tööpäeva jooksul. P2 Vigade puhul tuleb alustada Vea lahendamist hiljemalt seitsmendal (7.) Tööpäeval eesmärgiga Viga kõrvaldada viieteistkümne (15.) Tööpäeva jooksul Vea raporteerimisest ning P3 Vigade puhul hiljemalt kümnendal (10.) Tööpäeval eesmärgiga Viga kõrvaldada kahekümne (20.) Tööpäeva jooksul Vea raporteerimisest.
  5. Täitja kõrvaldab Vea vastavalt Lepingu Üldtingimuste punktis 6.4 toodud nõuetele. Kui Täitja ei suuda Vigu kokkulepitud tähtajaks kõrvaldada, võib Tellija korraldada Vigade kõrvaldamise kolmanda isiku abil, teavitades sellest eelnevalt Täitjat. Tellijal on õigus nõuda, et Täitja katab mõistlikud kulud, mis tekkisid seoses kolmanda isiku kaasamisega Vea kõrvaldamisse juhul, kui Tellija tõendab, et tegemist oli garantiiga hõlmatud Veaga. Kolmanda isiku poolt tehtud koodimuudatuste garantiikohustus lasub nimetatud kolmandal isikul, v.a juhul kui Pooled on kokku leppinud teisiti.
  6. Kui Viga ei kuulu garantii korras kõrvaldamisele, esitab Täitja Tellijale põhjendused kirjalikus vormis viivitamatult, kuid mitte hiljem kui järgmisel Tööpäeval pärast sellest asjaolust teada saamist.
  7. Kui Poolte vahel tekib vaidlus Vea üle, lepivad Pooled kokku sõltumatu ekspertiisi tellimises. Pooled on kohustatud tagama eksperdi nõudmisel ligipääsu vajalikele andmetele või informatsioonile. Ekspertiisikulud kannab Pool, kes ekspertiisiakti kohaselt Vea garantiilisuse hindamisel eksis.
  8. Garantii kaotab kehtivuse, kui Täitjaga kooskõlastamata on muudetud või muudetakse lähtekoodi (v.a Raamlepingu Üldtingimuste punktis 6.5 kirjeldatud kolmanda isiku kaasamine Vea kõrvaldamisse. Samuti ei kaota garantii kehtivust, kui Tellija suudab eristada lähtekoodis tehtavaid muudatusi.).

# **OMANDIÕIGUSED**

* 1. Kui Töö sisaldab Täitja poolt Tellijale üleantavaid asju, siis läheb asja omandiõigus Täitjalt Tellijale üle vastavat asja sisaldava Töö vastuvõtmise või vastavalt Hankelepingule vastuvõetuks lugemise hetkest.

# **INTELLEKTUAALSE OMANDI ÕIGUSED**

## Intellektuaalse omandi õigused ja nende kasutamine fikseeritakse Hankelepingu Eritingimustes.

# **LEPINGU MAKSUMUS JA ARVELDUSED**

* 1. Tellija peab Täitja teostatud Tööde eest maksma Täitjale tasu, mille suurus ja arveldamise tingimused on fikseeritud Hankelepingus.
  2. Hankelepingus fikseeritud tasu on Täitja ainus tasu seoses Lepinguga ning see ei ole seatud sõltuvusse inflatsioonist, tööjõu või muude vahendite kallinemisest või mistahes muudest teguritest ning tasu võib muuta üksnes Poolte kirjaliku kokkuleppega õigusaktides lubatud juhtudel ja korras.
  3. Täitja esitab Tellijale masinloetava e-arve üle antud ja vastu võetud Tööde eest pärast vastava Akti allkirjastamist Tellija poolt või kui Tööd võib lugeda vastuvõetuks vastavalt Raamlepingule. Arve loetakse tasutuks arvel näidatud summa laekumisest Täitja arvelduskontole.
  4. Kui Tellija ei tasu Täitja esitatud arveid õigeaegselt, on Täitjal õigus nõuda viivist 0,1% vastaval arvel märgitud tasumata summalt iga viivitatud kalendripäeva eest kuni arve täieliku tasumiseni, kuid mitte rohkem kui 25% vastava arve summast. Viivise maksmiseks kohustatud Tellija on kohustatud tasuma viivise kahekümne ühe (21) kalendripäeva jooksul arvates Täitjalt sellekohase nõude saamisest.
  5. Lepingu alusel Poole tasutud mistahes maksega loetakse esmajärjekorras vastavas osas tasutuks Lepingu täitmisega (sh täitmisele pööramisega) seotud kulud (sh õigusabikulud), seejärel viivis ja leppetrahvid alates varaseimast võlgnevusest ning seejärel tasumata põhisumma alates varaseimast võlgnevusest. Seda nõuete rahuldamise järjekorda saab muuta ainult Poolte kirjaliku kokkuleppega.
  6. Raamlepingut võidakse rahastada erinevatest allikatest. Konkreetne rahastusallikas ja sellest tulenevad nõuded täpsustatakse igas Hankelepingus eraldi.
  7. Lepingus kehtivad Raamlepingu toodudhin(na)d, v.a juhul, kui Pooled lepivad kokku madalamas hinnas.

# **TELLIJA RESERV**

## Tellijal on õigus tellida ja Täitjal on kohustus teostada hankelepingu esemega seotud täiendavaid Töid (hankelepingu esemega seotud Tööde täiendamine või mahu suurendamine ) kuni 10% sõlmitava hankelepingu mahust. Tellijal on õigus lisatöid tellida juhul, kui see on hankelepingu eesmärgi täitmiseks vajalik, näiteks kui Tööde teostamise käigus ilmneb ebatäpsus hankelepingu sõlmimise aluseks olevas lähteülesandes, vajadus täpsustub detailanalüüsi käigus, muutuvad vastavat valdkonda reguleerivad õigusaktid vmt.). Täiendavate Tööde tellimine on võimalik, kui see ei muuda olemuslikult Lepingu eset. Tellija/Maksja maksab nimetatud Tööde eest vastavalt pakkumuses esitatud tunnihinnale.

## Tellija esitab Lepingu esemega seotud Tööde täiendamiseks Täitjale kirjaliku täienduste loetelu, mille Täitja vaatab üle viie tööpäeva jooksul ja esitab omapoolse analüüsi ja ajahinnangu.

## Kui Täitja kohustuste muutmine toob kaasa põhjendatud ajakulu, pikendatakse Tellija nõusolekul vastavalt Täitja kohustuste täitmise tähtaega.

## Punktides 10.1.-10.3. kirjeldatud muudatused lepitakse kokku Tellija ja Täitja esindajate poolt kirjalikku taasesitamist võimaldavas vormis.

# **VASTUTUS**

## Pool vastutab Lepingulise avalduse, kinnituse ja/või kohustuse rikkumise eest vastavalt Lepingule ja õigusaktides sätestatule. Pool vastutab teise Poole ees ka Lepingu rikkumise eest, mis tuleneb Poole poolt Lepingu täitmisele kaasatud Teostajate tegevusest või tegevusetusest.

## Pool ei vastuta Lepingu rikkumiste eest, mis tulenevad teise Poole Lepingu rikkumistest või kolmandate isikute tegevusest või tegemata jätmistest (näiteks ei valmi kolmanda isiku loodav liides tähtaegselt).

## Kannatanud Poole esimesel nõudmisel hüvitab Lepingulist avaldust, kinnitust või kohustust rikkunud Pool teisele Poolele Lepingu rikkumisega ja/või rikkumisest tingitud ülesütlemisega tekitatud otsese varalise kahju, sealhulgas mõistlikud õigusabi-, võlgade sissenõudmise ja muud kulud. Pooled välistavad saamata jäänud tulu ja mittevaralise kahju hüvitamise, kuid see piirang ei kehti tahtliku rikkumise korral.

## Poolte vahel sõlmitud Hankelepingu rahaline koguvastutus on piiratud Hankelepingu kogumaksumusega, kuid see piirang ei kehti tahtliku rikkumise korral.

## Oluliseks lepingurikkumiseks loetakse muu hulgas järgmisi rikkumisi:

### kui Pool ei täida mistahes Lepingust tulenevat kohustust teise Poole poolt Lepingust tuleneva vastava kohustuse täitmiseks antud täiendava mõistliku tähtaja jooksul;

### Täitja ei täida garantiiperioodil Lepingust tulenevaid kohustusi;

### kui Poolel või tema poolt kaasatud Teostajal puuduvad Lepingu täitmiseks vajalikud õigused (sealhulgas load, litsentsid, Intellektuaalse omandi õigused) ja Pool on eeltoodud puudustele viidanud;

### Pool on rikkunud Intellektuaalse omandi õigusi ja nende kasutamise tingimusi;

### Pool on rikkunud konfidentsiaalsuskohustust;

### Tellija on viivituses Lepingus kokku lepitud maksetähtajaga rohkem kui kolmkümmend (30) kalendripäeva;

### Täitja vahetab Projektiga seotud Võtmeisikuid isikute vastu, kes ei vasta Riigihankes kehtestatud kvalifitseerimistingimustele;

### kui Täitja annab oma ettevõtte või selle osa koos Lepinguga üle Tellija nõusolekuta.

## Olulise lepingurikkumise korral on Poolel õigus nõuda teiselt Poolelt leppetrahvi, mille suurus fikseeritakse Raamlepingu Eritingimustes, alljärgnevatel tingimustel:

### Pool peab teavitama teist Poolt leppetrahvinõudest kolme (3) kuu jooksul arvates ajast, mil ta sai teada leppetrahvi nõudmise õiguse tekkimisest. Pool on kohustatud tasuma leppetrahvi neljateistkümne (14) kalendripäeva jooksul arvates teiselt Poolelt sellekohase nõude saamisest. Kui Poole hinnangul on leppetrahvi nõue alusetu, on Pool kohustatud neljateistkümne (14) kalendripäeva jooksul oma seisukohta kirjalikult selgitama. Leppetrahvi nõudmine ei mõjuta Poole õigust nõuda Poolelt nõuetekohase Töö või selle osa teostamist ning kahju hüvitamist või kasutada muid seadusest tulenevaid õiguskaitsevahendeid. Kahju hüvitamist saab nõuda osas, mida leppetrahv ei kata;

## Tellijal on õigus arvestada Tellija esitatud leppetrahvinõuete ja kahjuhüvitiste summad maha Täitjale tasumisele kuuluvast lepingutasust Täitjat sellest eelnevalt teavitades.

## Kui üks Pooltest paneb toime olulise lepingurikkumise, on teisel Poolel õigus kasutada rikkuva Poole suhtes õiguskaitsevahendina omapoolsete kohustuste täitmisest keeldumise õigust kuni rikkuva Poole võlgnetavate kohustuste täitmiseni. Kahjustunud Pool on kohustatud teavitama Lepingu teist Poolt omapoolsete kohustuste täitmise peatamisest kirjalikus vormis. Kui Pool peatab oma Lepingust tulenevate kohustuste täitmise selle punkti alusel või muul põhjusel kui vääramatu jõu esinemise tõttu, pikeneb Lepingu täitmise tähtaeg kalendripäevade võrra, mille vältel oli Poole kohustuste täitmine nõuetekohaselt peatunud ning rikkunud Pool on kohustatud hüvitama teisele Poolele Töö peatamise ja taasalustamisega seoses tekkinud mõistlikud ja põhjendatud kulud.

# **VÄÄRAMATU JÕUD**

## Poole kohustuste mittetäitmist või mittenõuetekohast täitmist ei loeta rikkumiseks, kui selle põhjuseks oli vääramatu jõud. Vääramatu jõuna käsitavad Pooled võlaõigusseaduses nimetatud asjaolusid.

## Pool, kelle tegevus Lepingujärgsete kohustuste täitmisel on takistatud vääramatu jõu asjaolude tõttu, on kohustatud sellest esimesel võimalusel teatama teisele Poolele. Vääramatu jõu asjaolude ilmnemisel pikeneb Lepingu täitmise lõpptähtaeg nimetatud asjaolude esinemise perioodi võrra. Pool peab vääramatu jõu asjaolude äralangemisel asuma viivitamatult Lepingut täitma.

# **LEPINGU KEHTIVUS**

## Pakkuja peab talle allkirjastamiseks edastatud lepingu allkirjastama hiljemalt 5 tööpäeva jooksul. Antud tähtaja jooksul lepingu allkirjastamisest keeldumist on hankijal õigus käsitleda kui eduka pakkumuse esitanud pakkuja poolset lepingu sõlmimisest keeldumist ja pakkumuse tagasi võtmist.

## Kui hankeleping kehtib pärast raamlepingu lõppemist, siis kohalduvad hankelepingu täitmisel kõik selle raamlepingu tingimused.

## Hankelepingute kehtivuse pikkus ei ole piiratud raamlepingu kehtivuse lõpptähtpäevaga.

## Selles peatükis fikseeritu ei välista ega piira teistes Lepingu punktides ega teistes Lepingu dokumentides Pooltele ettenähtud Lepingu lõpetamise õigusi.

## Leping lõpeb lepinguliste kohustuste täitmisega, Lepingu lõpetamise kokkuleppe sõlmimisega, Lepingus ettenähtud alusel või seadusest tuleneval alusel.

## Poolel on õigus Hankeleping üles öelda etteteatamistähtaega järgimata ainult järgmistel asjaoludel, kui:

### teine Pool on toime pannud olulise lepingurikkumise ega ole rikkumist heastanud kolmekümne (30) kalendripäeva jooksul kannatanud Poolelt vastava põhjendatud nõude saamisest arvates. Heastamise perioodi ei kohaldata juhul, kui heastamine ei ole rikkumise olemusest tulenevalt võimalik;

### teine Pool on näidanud üles kavatsust Lepingut oluliselt rikkuda ega ole Lepingu täitmist taganud neljateistkümne (14) kalendripäeva jooksul kannatanud Poolelt vastava nõude saamisest arvates;

### vääramatu jõu asjaolude tõttu on Poole Lepingust tulenevate kohustuste täitmine takistatud enam kui kahe (2) kuu jooksul.

## Tellijal on õigus Raam- ja/või Hankeleping üles öelda:

### 90 päevase etteteatamistähtajaga igal ajal sõltumata põhjusest;

### etteteatamistähtaega järgimata, kui Täitja:

* + - 1. suhtes on algatatud pankrotimenetlus;
      2. pankrot on välja kuulutatud;
      3. Täitja varad arestitakse; või
      4. Täitja finantsseisund halveneb Tellija põhjendatud hinnangul oluliselt ja see halvenemine muudab vähetõenäoliseks Lepingu nõuetekohase täitmise.

## Sõltumata Lepingu lõpetamise alusest kohustub Tellija Lepingu lõppemisel tasuma Täitjale Lepingu lõppemise hetkeks faktiliselt teostatud ja Spetsifikatsioonile vastava Töö eest. Pooled teostavad kõik nõuete tasaarvestused kahe (2) kuu jooksul Lepingu lõppemise kuupäevast arvates.

# **KONFIDENTSIAALSUS**

## Konfidentsiaalne on muu hulgas järgmine informatsioon (olenemata sellest, kas see on esitatud konkreetses või nähtavas vormis, andmekandjal või suuliselt):

### Poolega mistahes viisil seotud avalik-õiguslike ja eraõiguslike füüsiliste ja juriidiliste isikute, sh Poole töötajate ja nende tegevusega seotud info, tehnilised andmed, muud andmed, lepingud, finantsandmed ja raamatupidamise näitajad, teenuste ja kaupade hinnakujundus, Poole kasutatav infotehnoloogia ja materjalid, spetsifikatsioonid, joonised, informatsioon, mis puudutab Poole poolt teostatud arendustööd ja oskusteavet, Poole asutusesiseseks kasutamiseks tunnistatud teave, riigisaladuseks tunnistatud teave, info teise poole omaniku ja juhtorganite tegevuse, lepingute sõlmimise, lõppemise ja läbirääkimiste kohta ning muu teave (sh ärisaladused), mis ei ole kolmandatele isikutele õiguspäraselt konfidentsiaalsuskohustuseta kättesaadavad ning on Poolele teatavaks saanud Lepingu või Poolte vahel sõlmitud muu kokkuleppe ettevalmistamise, täitmise või rikkumise tõttu;

### informatsioon, millel on märge „konfidentsiaalne” või mille konfidentsiaalsust nõuab seadus või mille kohta on Pool teatanud, et tegemist on konfidentsiaalse informatsiooniga või mille kohta Pool peaks põhjendatult arvama, et teine pool peab seda konfidentsiaalseks.

## Pool ei avalda konfidentsiaalset informatsiooni kolmandatele isikutele ning teeb kõik endast oleneva, et talle avaldatud konfidentsiaalne informatsioon ei satuks kolmandate isikute valdusesse. Konfidentsiaalse informatsiooni avaldamine kolmandatele isikutele võib toimuda ainult seaduses otseselt ettenähtud juhtudel või Poole eelneval kirjalikul nõusolekul või kolmandatest isikutest Teostajatele. Pool peab tagama, et Lepingus kokkulepitud konfidentsiaalsuskohustus laieneb kolmandatele isikutele. Konfidentsiaalsusnõue ei laiene Poolte pankadele, advokaatidele ja audiitoritele.

## Pool kohustub kasutama konfidentsiaalset informatsiooni ainult Lepingu eesmärkide täitmiseks. Konfidentsiaalsuskohustuse rikkumine ei ole õigusaktides ettenähtud juhtudel Lepingut puudutava informatsiooni avaldamine selleks õigustatud riigi- ja valitsusasutustele. Poolel on õigus avaldada konfidentsiaalset informatsiooni seadusliku aluse või Poole eelneva kirjaliku nõusoleku puhul üksnes ulatuses, mida on vaja Poolte vahel sõlmitud Lepingust tulenevate kohustuste täitmiseks.

## Konfidentsiaalset informatsiooni, mis saab Poolele teatavaks elektrooniliselt või muul viisil kirjalikku taasesitamist võimaldavas vormis, võib salvestada, paljundada või (elektrooniliselt) kopeerida ainult Lepingus fikseeritud eesmärkide täitmiseks.

## Konfidentsiaalsuskohustuse kehtivus on fikseeritud Raamlepingu eritingimustes.

## Konfidentsiaalsuskohustuse rikkumise korral kohustub Pool rakendama kõiki mõistlikke abinõusid teisele Poolele tekitatud kahju ärahoidmiseks või vähendamiseks.

## Tellijal on õigus edastada Lepinguga seotud teavet teistele riigiasutustele teise poole nõusolekuta.

# **T****ÖÖTAJATE VÄRBAMISE KEELD**

## Kumbki Pool kinnitab, et ei algata ise läbirääkimisi ega tee muid pingutusi töösuhte või muu teenuse osutamise suhte loomiseks ega sõlmi töölepingut või muud teenuse osutamise lepingut isikuga, keda Pool teisele Poolele teadaolevalt kasutab Lepinguga võetud kohustuste täitmisel.

## Kui Pooled ei lepi kokku teisiti, kehtib piirang garantiiperioodi lõppemiseni.

## Poolel, kelle huvid seati ohtu või kellele tekitati kahju, on õigus Lepingu punkti 15 igakordse rikkumise korral nõuda leppetrahvi Lepingus fikseeritud määras.

# **AVALIKUD SUHTED**

## Pooled kooskõlastavad omavahel Lepingut puudutavad PR-tegevused (näiteks pressiteated, pressikonverentsid, kriisikommunikatsioon, kliendireferentsid jms) enne nende ellu rakendamist ja avalikkuseni jõudmist. Pooled ei kahjusta Lepingu pinnalt tekkinud erimeelsuste või vaidluste lahendamisel üksteise mainet meedia kaudu.

## Pool tagab Lepingu punktis 16.1 nimetatud kohustuste täitmise ka kõikide kolmandatest isikutest Teostajate poolt.

# **MUUD TINGIMUSED**

## Pooled kinnitavad, et:

### Raamlepingu sõlmimisega kinnitab Täitja, et tal on kogu raamlepingu kehtivuse vältel olemas pädevus ja tööjõud raamlepingu täitmiseks. Konkreetse töid teostava meeskonnaliikme nimetab Täitja igakordselt vastavalt Tellija poolt tellimuses näidatud nõuetele;

### Lepingu sõlmimisega ei ole nad rikkunud ühtegi enda suhtes kehtiva seaduse, põhikirja või muu normatiivakti sätet ega ühtki endale varem sõlmitud lepingute ja kokkulepetega võetud kohustust.

## Kui mõni Lepingu tingimus peaks osutuma osaliselt või täielikult kehtetuks või täitmisele mittepööratavaks, ei mõjuta see teiste Lepingu tingimuste kehtivust ning Lepingu ülejäänud tingimused jäävad kehtima ja täitmisele pööratavaks. Sel juhul asendatakse kehtetu või täitmisele mittepööratav tingimus õiguslikult kehtiva tingimusega, mis on sisult võimalikult lähedane Poolte kavatsustele ja kehtetu tingimuse majanduslikule mõjule.

## Lepingule kohaldatakse Eesti Vabariigi õigust.

## Kui Pooltel tekib vaidlus seoses Lepinguga, lahendatakse see läbirääkimiste teel. Kui läbirääkimiste teel ei õnnestu vaidlust lahendada, kuulub vaidlus lahendamisele Tellija asukohajärgses kohtus.

## Lepingu või selles kokku lepitud õiguste ja kohustuste kolmandale isikule üleandmine saab toimuda ettevõtte üleandmise tulemusena, kuid see eeldab Tellija eelnevat kirjalikku nõusolekut. Tellija annab selles punktis nimetatud kirjaliku nõusoleku juhul, kui Lepingu või ettevõtte omandajal on piisav ettevalmistus ja kogemus, mis tagab Lepingu eesmärgi saavutamise ja Lepingu tingimuste vähemalt samaväärse täitmise.

# **Lisa - Akti blankett**

**AKT NR [SISESTA AKTI NR]**

Akt on koostatud selle kohta, et Täitja on teostanud ajavahemikul [SISESTA PERIOOD] Lepingu nr [SISESTA LEPINGU NR] raames järgmised Tööd:

|  |  |  |  |
| --- | --- | --- | --- |
| **Jrk nr** | **Töö kirjeldus** | **Töö maht** | **Töö hind** |
|  |  |  |  |
|  |  |  |  |
|  |  |  |  |
|  |  |  |  |
|  |  | **Hind käibemaksuta:** |  |
|  |  | **Käibemaks:** |  |
|  |  | **Hind kokku:** |  |

Akti allkirjastamisega kinnitab Täitja, et ta on eelnimetatud Tööd koos juurdekuuluva dokumentatsiooniga Tellijale üle andnud.

Akti allkirjastamisega kinnitab Tellija, et ta on eelnimetatud Tööd koos juurdekuuluva dokumentatsiooniga Täitjalt vastu võtnud.

Akt on allkirjastatud digitaalselt.

# **Lisa - Pakkumuse vorm hankelepingu sõlmimiseks**

„ “ \_\_\_\_\_\_\_\_\_\_ . a.

**PAKKUMUS**

|  |  |
| --- | --- |
| **[Töö nimetus]** | |
| Tööd: |  |
| Tulemid: |  |
| Tööde algus: |  |
| Tööde lõpp: |  |
| Märkused: | |

Tööde mahud Töö nimetuste (iteratsioonide) lõikes.

|  |  |  |
| --- | --- | --- |
| Töö nimetus | Tundide arv | Maksumus KM-ga |
|  |  |  |
|  |  |  |
|  |  |  |
| Kokku: |  |  |

1. Kogumaksumus koos käibemaksuga:
2. Käesoleva pakkumuse allkirjastamisel Täitja ja Tellija poolt muutub käesolev pakkumus hankelepinguks.

|  |  |
| --- | --- |
| Täitja: | Tellija: |
| */allkirjastatud digitaalselt/* | */allkirjastatud digitaalselt/* |

# **Lisa – Hankeleping**

|  |  |
| --- | --- |
| **Hankelepingu üldandmed** | |
| Registreerimise kuupäev ja lepingu number | {regNumber} |

|  |  |
| --- | --- |
| **Poolte andmed** | |
| **Tellija** |  |
| Tellija esindaja |  |
| Esinduse alus | *Põhimäärus/volikiri* |
| Kontaktisikud | *1. Nimi, ametinimetus, e-post, telefon.*  *2. …* |
|  |  |
| **Täitja** | ***OÜ/AS*** |
| Täitja esindaja |  |
| Esinduse alus | *Põhikiri/volikiri* |
| Kontaktisikud | *1. Nimi, ametinimetus, e-post, telefon.*  *2. …* |

|  |  |
| --- | --- |
| 1. **Hankelepingu sõlmimise alus** | …. a sõlmitud raamleping nr ... (riigihanke viitenumber \_\_\_), täitja … pakkumus. |
| 1. **Hankelepingu ese** | *………..* |
| 1. **Rahastamisallikas** | Riigieelarve ja/või välisvahendid sh struktuuritoetusest või garandilepingust tulenevad nõuded. |

|  |
| --- |
| 1. **Lepingu eseme täitmine** |
| * 1. Hankelepingus kokku leppimata küsimustes lähtutakse raamlepingus sätestatust.   2. ……………. |

|  |
| --- |
| 1. **Hankelepingu maksumus ja arveldamise kord** |
| ….. |
| kkeskmine tunnihind |

|  |
| --- |
| 1. **Juhusliku hävimise riisiko** |
| * 1. Täitja kannab Tööde või nende mistahes osa juhusliku hävimise või kahjustumise riisikot kuni *viimase Töö üleandmiseni Tellijale / Töö etapi vakstuvõtmiseni või Toodangukeskkonnas kasutuselevõtuni*. |

|  |
| --- |
| **7. Hankelepingu kehtivus** |
| 7.1. Hankeleping jõustub alates hetkest, kui pooled on hankelepingu allkirjastanud.7.2. Hankeleping kehtib lepinguliste kohustuste täitmiseni. |

|  |
| --- |
| **8. Hankelepingu lisad** |
| 8.1. Lisa 1 – Tellija tellimus ja tööde kirjeldus;  8.2. Lisa 2 – Täitja pakkumus;  8.3 Projektiplaan  8.4 Projekti võtmeisikute andmed  8.5 Projekti elluviimist toetavate keskkondade andmed 8.5.1 Tööülesannete halduskeskkond8.5.2 Projekti dokumendihalduskeskkond8.5.3 Lähtekoodi halduskeskkond8.6 Hankija nõudmisel rakendatakse (suuremate minihangete) korral kodukorda (Lisas). Olemasolevad dokumendid (loetleda) |

|  |
| --- |
| **9. Testimine** |
| * 1. Tellija testib komponendid ning edastab Vead Tööülesannete halduskeskkonna kaudu Täitjale Tööde etappide puhul hiljemalt … Tööpäeva jooksul alates arendustarne kätte saamisest ning kõikide Tööde lõpliku üleandmise puhul … Tööpäeva jooksul hetkest, kui Täitja esitab Töö tulemid Tellijale vastuvõtmiseks. |

|  |
| --- |
| 10. Leping on allkirjastatud digitaalselt. |

# **KODUKORD**

# **EESMÄRK**

* 1. Kodukorra eesmärgiks on selgelt välja tuua Hankelepingu käigus teostatavad tegevused, tegevuste teostamiste vastutajad, tegevuste tagajärjel valmivad tulemid ning nende tulemite omavahelised seosed/sõltuvused, samuti tulemite valmimise eelduseks oleva Täitja ja Tellija omavahelise suhtluse ning tagasiside edastamise kord.
  2. Kodukorras toodud tööprotsessist kinnipidamine on Tööde tähtaegadest kinnipidamise eelduseks.

# **SUHTLEMIST JA PROJEKTI ELLUVIIMIST TOETAVAD KESKKONNAD JA VAHENDID**

* 1. **Teated** 
     1. Kõik ettepanekud, muudatused, nõuded, avaldused, nõusolekud jm Lepingust tulenevad õiguslikku tähendust omavad ametlikud teated tuleb esitada teisele Poolele vähemalt kirjalikku taasesitamist võimaldavas vormis (e-post, Tööülesannete halduskeskkond), kui Lepingus ei ole ette nähtud teisiti.
     2. Teade loetakse kättetoimetatuks pärast seda, kui see on edastatud Lepingu Eritingimustes esitatud kontaktaadressile või aadressile, millest Pool on teist Poolt viimati teavitanud.
     3. E-kiri loetakse teisele Poolele kättetoimetatuks vastuse või kättesaamist kinnitava teate saamisel saajalt, kuid mitte hiljem kui järgmisel tööpäeval pärast e-kirja saatmist.
  2. **Suhtluskanalid** 
     1. **E-kiri** – e-kirja kasutatakse projektis igapäevase suhtluskanalina (v.a kui konkreetset infot tuleb vastavalt kodukorrale edastada Tööülesannete halduskeskkonna või dokumendihalduskeskkonna kaudu). Kui e-kirjale oodatakse vastust, tuleb saaja real või kirja alguses see üheselt määratleda. Kui e-kirja saatmisele järgneb kontorist eemaloleku teade (inglise k. *Out of Office*), siis edastatakse sama kiri teates märgitud asendajale. E-kirjale tuleb vastata hiljemalt kolme (3) Tööpäeva jooksul algse sõnumi saamisest (v.a e-kirjad, mis on edastatud vaid info jagamise eesmärgil).
     2. **Mailinglistid** – Projektimeeskonna liikmete omavahelise suhtlemise lihtsustamiseks luuakse vajadusel mailinglistid. Iga Tellija ja Täitja vahelise mailinglisti puhul arvestatakse reeglit, et kui e-kirja lugemine on ühe või mitme konkreetse meeskonnaliikme poolt oluline, tuleb kiri nimeliselt nendele isikutele adresseerida. See tähendab, et kirja algusest peab olema välja loetav, kes kindlasti kirja sisuga tutvuma peavad (näiteks kirjaga, mis algab sõnadega „Tere, Mart ja Mari“, on Mart ja Mari kohustatud lugema. Kirja algusega „Tere kõigile“, lugemine on kohustuslik kõigile meeskonnaliikmetele).
     3. **Koosolek** – koosoleku kokkukutsumisel esitatakse päevakord (olulisemad arutamist vajavad punktid). Korraliste koosolekute toimumise eel lepitakse samuti eelnevalt kokku, milliseid teemasid koosolekul käsitletakse. Võimaluse korral lepitakse Projekti alguses kokku korralised koosolekud (näiteks regulaarsed iganädalaselt kindlatel aegadel toimuvad analüüsikoosolekud). Korraliste koosolekute kokkuleppimine tagab kõigi osalejate maksimaalse kohaloleku, kuna ajad on varakult kalendritesse planeeritud ning jooksev töö ei ole seetõttu takistatud. Korralisi koosolekuid võib Poolte kokkuleppel tühistada (hiljemalt samal päeval 2-tunnise etteteatamise ajaga).
     4. **Skype** **(või sarnane sõnumivahetuskeskkond)** – kiireloomuliseks suhtluseks on lubatud kasutada ka Skype’i või sarnast teenust. Kui alustatud vestluse teine pool koheselt ei reageeri, tuleb saata e-kiri (loomulikult võib mõne aja pärast uuesti proovida). Juhul kui Skype’i või sarnase teenuse vahendusel vahetatud informatsioon on oluline, tuleb info e-kirja teel üle korrata või teemat koosolekul arutada.
     5. **Telefon** – kasutatakse operatiivse ja olulise informatsiooni edastamiseks, samuti kriisisituatsioonides. Telefonikõnele mitte vastates tuleb tagasi helistada esimesel võimalusel, aga mitte hiljem kui järgneva Tööpäeva lõpus. Olulistel juhtudel (näiteks juurutusfaasis) peavad mõlema Poole projektijuhid olema telefoni teel kättesaadavad ka pärast ametlikku Tööpäeva lõppu. Valmisolek lepitakse eraldi kokku.
  3. **Tööülesannete halduskeskkond**
     1. Tööülesannete halduskeskkond on konfiguratsiooni- ja tööülesannete haldustarkvara, mida kasutatakse Projekti töödes leitud Vigade ja probleemide registreerimiseks tööülesannetena ning tööülesannete täitmise jälgimiseks. Tellija registreerib Projekti tulemis leitud Vead tööülesannetena Tööülesannete halduskeskkonnas.
     2. Halduskeskkonna tarkvarale luuakse ligipääs veebiaadressi kaudu.
     3. Tellija võib lisaks Tööülesannete halduskeskkonnas registreerimisele viidata leitud Vigadele ka e-kirjavahetuses ja muudes kirjades, kuid Vea/tööülesandega tegelema hakkamise eelduseks on selle registreerimine Tööülesannete halduskeskkonnas.
     4. Vajadusel lepivad Pooled kokku täpsema Tööülesannete halduskeskkonna kasutamise korra, milles täpsustatakse ülesannete lisamise nõuded (pealkirjad, teemad, ülesannete prioriteetide kategooriad jmt).
     5. Tööülesannete halduskeskkond lepitakse kokku Hankelepingus.
  4. **Projekti dokumendihalduskeskkond**

2.4.1. Projekti dokumendihalduskeskkonda kasutatakse Tellija ja Täitja vaheliseks infovahetuseks ning selle keskkonna kasutamine on kohustuslik dokumentide vahetamisel. Tellija edastab Tööde lähteinfo Projekti dokumendihalduskeskkonna kaudu, lisades dokumendi kokkulepitud dokumendi kataloogi ning edastades e-kirja või Tööülesannete halduskeskkonna kaudu lingi nimetatud dokumendile.

* + 1. Täitja edastab koostatud dokumendid Tellijale ülevaatamiseks ja kooskõlastamiseks Projekti dokumendihalduskeskkonna kaudu, lisades need dokumenditeegi kokkulepitud kausta.
    2. Dokumendi kustutamine Projekti dokumendihalduskeskkonnast on lubamatu (v.a juhul, kui Tellija ja Täitja projektijuhid on kustutamiseks selge nõusoleku andnud).
    3. Dokumendihalduskeskkonna tarkvarale luuakse ligipääs veebiaadressi kaudu.
    4. Vajadusel lepivad Pooled kokku täpsema Projekti dokumendihalduskeskkonna kasutamise korra, milles täpsustatakse dokumentide lisamise tingimused (pealkirjad, koodid, teemad, kategooriad jmt).
    5. Projekti dokumendihalduskeskkond lepitakse kokku Hankelepingus.
  1. **Arendus-, Test- ja Toodangukeskkonnad**
     1. **Arenduskeskkond** koosneb arendus andmebaasist, rakendusserverist ja ligipääsust väliste süsteemide liideste testkeskkondadele.
     2. **Testkeskkond** koosneb test andmebaasist, rakendusserverist ja ligipääsust väliste süsteemide liideste testkeskkondadele.
     3. **Toodangukeskkond** koosneb live andmebaasist, rakendusserverist ja ligipääsust väliste süsteemide liideste live keskkondadele.
     4. Pooled teevad mõistlikud pingutused tagamaks, et Testkeskkond sarnaneks Toodangukeskkonnale järgmises osas:
        1. arvutivõrgu konfiguratsioon;
        2. liidesed kolmandate süsteemidega;
        3. andmete kvaliteet ja maht.

Kui maksimaalne sarnasus ei ole majanduslikult põhjendatud või tulenevalt andmekaitse piirangutest mõistlik, kohustub Pool informeerima teist Poolt Test- ja Toodangukeskkondade disainitud erinevustest. Vajadusel lepivad Pooled kokku alternatiivse võimaluse keskkondade erinevuse puudujäägi kompenseerimiseks.

* + 1. Arendus-, Test- ja Toodangukeskkondade installeerimise, keskkondade ning ligipääsude haldamise osas lepitakse kokku Hankelepingus.

# **ÜLDINE TÖÖKORRALDUS**

* 1. Lepingu eesmärgi saavutamiseks vajalikud Tööd tehakse etappide kaupa ning etappide täpsem kirjeldus ja tähtajad on fikseeritud Projektiplaanis.
  2. Tööde teostamise metoodika valib Pool, kes vastavaid Töid teostab. Kui Töid teostatavad Pooled ühiselt, siis lepitakse ka vastav metoodika kokku ühiselt enne vastavate Töödega alustamist. Metoodika valikul tuleb arvestada Tellija poolt eelnevalt Täitjale teatavaks tehtud huve, lähtudes tõhususe, kvaliteedi, säästlikkuse ja otstarbekuse põhimõtetest ning arvestades vastavas tegevusvaldkonnas kehtivaid õigusakte, standardeid ja head tava.
  3. Täitjapoolne Tööde teostamise kohustuste täitmine ei tohi tekitada häireid Tellija mistahes teiste liidestatud süsteemide või teenuste talitluses, v.a juhul kui Täitja lähtus Töö teostamisel Tellijapoolsetest juhistest ja kokkulepetest, kuid sellele vaatamata tekkisid häired. Juhul kui Töö teostamine toimub Tellija ruumides, peavad Tellija ruumides viibivad Täitja Teostajad kinni pidama Tellija sellistest sisekorraeeskirjadest, sh turvanõuetest, mida on Täitja Teostajatele tutvustatud.
  4. Lepingu suhtluskeel on eesti keel või Tellija eelneval nõusolekul võõrkeel.
  5. Kui Poole ja projektorganisatsiooni liikmete kontaktandmed muutuvad (sh kontaktandmete muutumine Lepingu ülesütlemisel), on Pool kohustatud teist Poolt muutusest teavitama muudatusest teadasaamisel.

# **PROJEKTORGANISATSIOON**

* 1. Tööde teostamise juhtimiseks moodustatakse projektorganisatsioon. Projektorganisatsiooni kuuluvad juhtrühm, projektijuhid ja Teostajad.
  2. **Juhtrühm**
     1. Juhtrühm vastutab Projekti Töö etappide korrektse läbiviimise ning püstitatud eesmärkide ja tulemuste saavutamise eest. Juhtrühma liige on kohustatud tegema kõik endast oleneva Töö ja/või Projekti teostamiseks koostöös teiste liikmetega.
     2. Projektiplaan on fikseeritud Hankelepingus.
     3. Juhtrühma ülesanded on:
        1. Tööde loetelu, töömahtude, ajakava ja eelarve muutmine, arvestades riigihangete seaduses hankelepingute muutmisele kehtestatud piirangutega;
        2. Tööde kvaliteedinõuetest, ajakavast ja eelarvest kinnipidamise kontrollimine;
        3. Vajadusel lahenduse muudatuste kinnitamine;
        4. Vajadusel Tööde lõpptulemuse planeeritule vastavuse kinnitamine;
        5. Poolte projektijuhtide vahel kerkinud erimeelsustele kompromisslahenduste leidmine.
     4. Juhtrühma koosseis lepitakse kokku enne Töödega alustamist.
     5. Juhtrühma töökord lepitakse kokku juhtrühma esimesel koosolekul.
  3. **Projektijuhid**
     1. Kumbki Pool määrab Lepingust tulenevate õiguste ja kohustuste täitmiseks ning kontaktisikuks oma projektijuhi. Projektijuhi põhiülesandeks on koordineerida Poole kaasatud Teostajate tegevust ning kooskõlastada see teise Poole projektijuhiga. Selleks on Poolte projektijuhtidel:
        1. õigus teha ettepanekuid Lepingu tingimuste muutmiseks;
        2. õigus lahendada Lepingust tulenevaid teise Poole nõudeid ja pretensioone;
        3. kohustus jooksvalt informeerida teist Poolt Lepingu täitmise käigus tekkinud probleemidest.
     2. **Täitja projektijuht** osaleb Projekti juhtimises ja vastutab Täitjapoolsete Tööde Projektiplaanijärgse teostamise eest.
     3. **Tellija projektijuht** osaleb Projekti juhtimises ning vastutab Tellijapoolsete Tööde Projektiplaanijärgse teostamise eest. Lisaks on Tellija projektijuhil õigus kontrollida Lepingu täitmise käiku ning kohustus anda Täitjale Projektiga seotud informatsiooni ja juhiseid vastava nõude esitamisel.
     4. Kumbki Pool peab tagama, et tema projektijuhil on vajalik ajaressurss ning kõik vajalikud õigused ja pädevus vastava Poole nimel tegutseda ning seda Poole nimel õiguslikke kohustusi võtta.
     5. Poolte projektijuhid vastutavad Kodukorras toodud nõuete täitmise eest.
  4. **Teostajad**
     1. Täitja on kohustatud kasutama Lepingu täitmisel Pakkumuses nimetatud Teostajaid või Tellija eelneval kirjalikul nõusolekul asendama nad Teostajatega, kes vastavad kõikidele Riigihankes nimetatud rolli kohta esitatud kvalifitseerimistingimustele. Täitja peab Tellijat informeerima planeeritavast muudatusest kirjalikku taasesitamist võimaldavas vormis enne muudatust.
     2. Täitja kohustub Lepingu kehtivuse perioodil esitama Tellija nõudmisel Tellijale Täitja poolt Töö teostamisele kaasatavate Teostajate kvalifikatsiooni tõendavaid dokumente, tõendamaks nende vastavust Riigihankes kehtestatud kvalifitseerimistingimustele. Kui Teostaja kvalifikatsioon ei vasta Riigihankes nõutule, kohustub Täitja asendama sellise Teostaja nõuetekohasega viivitamatult.
     3. Kumbki Pool peab tagama, et tema kaasatud Teostajal on kõik vajalikud teadmised, oskused ja kogemused ning piisav ajaressurss vastava Poole nimel Töid teostada.

# **TÄITJA JA TELLIJA ÜLESANDED**

* 1. Tööde teostamise protsessi täpsema kokkuleppimise eesmärgiks on tagada Tööde nõuetekohane teostamine ühtsete reeglite järgi, vältimaks arusaamatusi ning püsimaks Projektiplaanis kokkulepitud ajakavas.
  2. **Täitja ülesanded:**
     1. teostada kokkulepitud Tööd kokkulepitud ulatuses ning Projektiplaanis kokkulepitud tähtaegadeks. Täitja ei ole kohustatud Lepingu raames realiseerima Täiendusvajadusi, mille teostamises ei ole kokku lepitud;
     2. esitada dokumentatsioon kirjalikult Tellijale üle vaatamiseks ja kinnitamiseks enne Töödega alustamist, arvestades punktis 6.2 toodud tähtaegasid ning vältimaks Tööde teostamist dokumentatsiooni põhjal, mis ei vasta Tellija ootustele;
     3. täiendada dokumentatsiooni, kui Tellija leiab, et esitatud eelinfo või analüüsi käigus kokkulepitu ei ole dokumentatsioonis kajastatud täies mahus või on kajastatud puudulikult või vigaselt;
     4. pärast etapi lõppemist andma Tellijale etapi tulemid kontrollimiseks (vastavalt kokkulepitud Projektiplaanile), et Tellija saaks veenduda, et loodud Tööd on vastavuses kokkulepituga (arendusetapi puhul Spetsifikatsiooniga);
     5. parandada puudused dokumentatsioonis või arendatud komponentides leitud Vead;
     6. hoida Tellijat kursis Projekti arengu ja hetkeseisuga.
  3. **Tellija ülesanded on:** 
     1. tagada Täitjale kirjalike lähtematerjalide esitamine vastavalt Projektiplaanis kokkulepitud kuupäevadele;
     2. tagada Täitja jaoks vajaliku informatsiooni hankimiseks piisava inimressursi olemasolu;
     3. koordineerida suhtlust teiste Projektis või seotud projektides osalevate partneritega, sealhulgas teavitades partnereid kõigist planeeritavatest Töödest ja tähtaegadest, mis Projekti mõjutavad, tagades seeläbi kolmandate isikute tööde tähtaegse valmimise, näiteks koordineerida integreeritavate infosüsteemide arendustöid vmt;
     4. üle vaadata ja kooskõlastada Täitja esitatavad tulemid, parandus- ja täiendusettepanekud kokkulepitud tähtaegade jooksul;
     5. tagada selliste Tellija hallatavate infotehnoloogiliste keskkondade korrektne toimimine kogu Projekti vältel, mis on olulised Täitjapoolsete kohustuste täitmiseks;
     6. tagada, et Tööde tulemid sobituks selle vastuvõtu ajaks kohandatavatesse protsessidesse ja protseduurireeglitesse. See tähendab seda, et Tellija edastab Täitjale nõuete osas lähteinfo, mis on Tellija äriprotsessi kaasatud oluliste isikutega eelnevalt kooskõlastatud ning ajakohane. Kui Tööd on teostatud vastavalt kokkulepitule, siis hilisemaid muudatusi käsitletakse Täiendusvajadusena. (näiteks kui komponentide analüüs on teostatud ning Spetsifikatsioon kinnitatud).

# **PROJEKTI PÕHITEGEVUSTE KIRJELDUS**

## Süsteemianalüüs (detailanalüüs)

* + 1. Täitja teeb süsteemianalüüsi, võttes aluseks Minikonkursi tehniline kirjeldus ning Tellija edastatud täpsustava lähtematerjali, mis on Tellija äriprotsessi asjassepuutuvate osapooltega (lõppkasutajad jmt) eelnevalt kooskõlastatud.
    2. Süsteemianalüüsi tulemuseks on süsteemi komponente ja nende toimimist detailselt kirjeldavad dokumendid – Spetsifikatsioonid -, mis on mõlema Poole jaoks üheselt mõistetavad. Spetsifikatsioonid on sisendiks nii programmeerijatele kui ka testijatele.
    3. Tellija edastab komponendi lähteinfo, mis sisaldab ekraanivaadete mustandit, tööprotsessi kirjeldust, loogiliste kontrollide loetelu ja kirjeldusi, seoseid teiste infosüsteemidega jm olulist infot, Projekti dokumendihalduskeskkonna kaudu Projektiplaanis kokkulepitud tähtajaks. Kui vaja, siis Pooled täpsustavad eelnevalt, kas ja kui jah, siis millist lähteinfot on Tellijalt vaja analüüsi alustamiseks.
    4. Täitja analüütik tutvub Tellija koostatud eelinfoga.
    5. Kui tegemist on visuaalset väljundit omava komponendi Spetsifikatsiooniga, siis Täitja analüütik koostab komponendi esialgse prototüübi ning spetsifitseerib komponendi kontrollid, seotud protsessid, seosed andmebaasi ja teiste infosüsteemidega.
    6. Täitja analüütik täpsustab komponendi nõuded, seosed jmt analüüsi koosolekul. Kui Tellija ei oska kõigile analüüsi küsimustele koosolekul vastata, vastab Tellija projektijuht küsimustele kirjalikult pärast koosolekut esimesel võimalusel, kuid hiljemalt kolme (3) Tööpäeva jooksul.
    7. Kui analüüs vajab teise arendaja kommentaari (nt realiseeritakse liidestumist teise arendaja koodiga), siis osalevad nõupidamisel kõikide osapoolte analüütikud (efektiivsuse eesmärgil on soositud arendajate omavaheline suhtlus ka Skype’i või sarnase teenuse jututoa kaudu) ning kokkulepitud lahendus kooskõlastatakse Tööülesannete halduskeskkonnas kõikide osapoolte projektijuhtidega.
    8. Täitja analüütik täiendab ja parandab Spetsifikatsiooni. Vajadusel korratakse eelnevat sammu, kuni kogu komponendi Spetsifikatsiooni esialgne versioon on valmis.

## Spetsifikatsioonide kinnitamine

* + 1. Analüüsi valmimisel saadetakse Spetsifikatsioon Tellijale ülevaatamiseks ja kommenteerimiseks, kasutades selleks Tööülesannete halduskeskkonda.
    2. Tellija määrab isiku, kelle kaudu toimub analüüsi tööülesannete vahendamine Tellija ja Täitja vahel. See isik edastab vajadusel tööülesande vastava teemaga seotud isikutele läbivaatamiseks ning vastutab ülesannete õigeaegse tagasiside andmise ja kinnitamise eest.
    3. Tellija on kohustatud tagasiside Spetsifikatsiooni osas esitama esimesel võimalusel, kuid mitte hiljem kui kolme (3) Tööpäeva jooksul.
    4. Sama Spetsifikatsioon saadetakse ülevaatamiseks ja kommenteerimiseks kuni Tellija kooskõlastab selle.
    5. Tellija tutvub Spetsifikatsiooniga, mis on tööülesandena Tellija nimel, ning kui analüüsi tulemid vastavad ootustele (st vastavad Minikonkursi tehnilisele kirjeldusele ning analüüsi käigus kokkulepitule), kinnitab Tellija tööülesandes Spetsifikatsiooni, kirjutades vastava kommentaari. Kui Spetsifikatsioonis esinevad puudused ning kinnitust veel ei saa anda, lisab Tellija tööülesandesse vastavad kommentaarid. Pärast tööülesandega tegelemist suunab Tellija tööülesande tagasi Täitja analüütikule.
    6. Kinnitatud Spetsifikatsioon on lähteülesandeks arendustöödele.
    7. Nii Tellija kui ka Täitja on kohustatud tegema kõik endast oleneva, et Spetsifikatsioonid saaksid lõplikult kinnitatud Projektiplaanis kokku lepitud arendustööde alustamise tähtajaks.

## Tarkvaraarendus ja testimine

* + 1. Süsteemiarenduse etapis on Täitja ülesanne realiseerida Spetsifikatsioonides kirjeldatu Tarkvara komponentideks – kujundus, veebikihi komponendid, baasikihi osa jne. Loomise järel komponendid integreeritakse Arenduskeskkonda, testitakse ja parandatakse Vead.
    2. Täitja arendaja realiseerib komponendid vastavalt Spetsifikatsioonile.
    3. Täitja testija testib realiseeritud komponentide vastavust Spetsifikatsioonile ning edastab Täitjale tööülesanded leitud Vigadest. Täitja arendaja parandab testija leitud Vead.
    4. Arendusetapi lõpus esitab Täitja realiseeritud ja testitud komponendid Tellijale Testkeskkonda testimiseks. Arendusetapi Tööde tulemi Tellijapoolseks testimise hõlbustamiseks esitab Täitja ka Tööde etapi aruande, milles täpsustatakse tehtud Tööde loetelu.
    5. Tellija testib komponendid ning edastab Vead Tööülesannete halduskeskkonna kaudu Täitjale Tööde etappide puhul hiljemalt viie (5) Tööpäeva jooksul alates arendustarne kätte saamisest ning kõikide Tööde lõpliku üleandmise puhul kahekümne (20) Tööpäeva jooksul hetkest, kui Täitja esitab Töö tulemid Tellijale vastuvõtmiseks, kui Pooled pole Hankelepingus kokku leppinud teisiti.
    6. Tellija edastab Täitjale vaid korrektselt vormistatud Vead. Korrektselt vormistatud Viga vastab järgnevatele tingimustele:

6.3.6.1. Viga ei dubleeri varem esitatud Viga;

6.3.6.2. Veana ei ole kirjeldatud Täiendusvajadus;

6.3.6.3. Vea pealkiri vastab sisule;

6.3.6.4. Vea kriitilisuse aste on nõuetekohaselt määratletud;

6.3.6.5. Vea kirjeldus on esitatud piisavalt täpselt, võimaldamaks Vea kordamist;

6.3.6.6. Vea ülesanne peab olema suunatud Täitjale.

* + 1. Täitja eesmärgiks on kõrvaldada Tellija õigeaegselt raporteeritud Vead järgmiseks arenduse tarneks.
    2. Pärast Vigade parandust ning paranduste Täitjapoolset ületestimist tarnib Täitja Tööd uuesti Testkeskkonda ning Tellija kordab testimist.

## Tööde üleandmine-vastuvõtmine

* + 1. Tööde üleandmise-vastuvõtmise kord on sätestatud Raamlepingus.

## Täiendusvajaduste realiseerimine

* + 1. Tellija esitab Täitjale Tööülesannete halduskeskkonnas soovi parandada või täiendada olemasolevat komponenti/funktsionaalsust või luua täiendav komponent või funktsionaalsus.
    2. Täitja analüüsib Tellija soovi ning selgitab välja, kas tegemist on Täiendusvajadusega, ning teavitab sellest Tellija projektijuhti, vajadusel esitades Tellijale täpsustavad küsimused.
    3. Tellija vastab Täitja täpsustavatele küsimustele ning vajadusel täiendab või muudab oma soovi.
    4. Täitja esitab Tellijale oma hinnangu Täiendusvajaduse realiseerimise mahu, tähtaegade ja maksumuse osas. Kui tegemist on Täiendusvajadusega Projekti keskel, annab Täitja hinnangu, milliseid ressursse ja millises mahus on vajalik muudatuste sissearvestamiseks ümber hinnata ning millised on muudatused Tööde teostamise tähtaegades.
    5. Tellija teeb otsuse Täiendusvajaduse realiseerimise osas vastavalt Täitja esitatud tingimustele.
    6. Kui Tellija loobub mõnest Tööst, mis oli esialgses tööde mahus kokkulepitud, siis kas vähendatakse Lepingu maksumust nende Tööde maksumuse võrra või, alternatiivselt, teostatakse nende Tööde jaoks planeeritud töötundide raames skoobiväliseid täiendavaid töid. Vastava muudatuse kokkuleppimisel tuleb lähtuda riigihangete seaduses sätestatud tingimustest.

## Vea parandamine arenduse, juurutamise või garantiiperioodi käigus

* + 1. Sätestatud Raamlepingu eritingimustes.

## Koosolekud

* + 1. Korraliste koosolekute ajad lepitakse kokku Projekti alguses.
    2. Koosolekul osalevad Poolte projektijuhid, kes vajadusel kaasavad projektmeeskonna liikmeid, keda nõupidamisel käsitletavad teemad puudutavad.
    3. Iga arendusetapi lõpus toimuvad Tööde etappi kokkuvõtvad koosolekud, mille sisuks on:
       1. kokkuvõtte tegemine lõppenud etapist;
       2. Projekti üldise seisu arutamine;
       3. vaade järgnevatele etappidele, riskide ja võimalike lahenduste arutamine;
       4. ilmnenud töökorraldusega seotud probleemide arutamine ning vajadusel ettepanekute tegemine Projekti läbiviimise efektiivsemaks muutmise osas.
    4. Koosolekud võib ära jätta vaid mõlema Poole projektijuhtide nõusolekul.
    5. Kõikidel koosolekutel osalenud isikud ja vastuvõetud olulised otsused tuleb fikseerida protokollis ning talletada Projekti dokumendihalduskeskkonnas. Protokollimise eest vastutavad isikud lepitakse Poolte vahel kokku Projekti esimestel koosolekutel.

## Kriisisituatsioonide haldamine

* + 1. Kriisisituatsiooniks loetakse olukorda, kus Poolte esindajad ei suuda kokkuleppele jõuda või on muutunud võimatuks võtmeisikute osalemine Projektis või ilmnenud on muud asjaolud, mis võivad oluliselt mõjutada Projekti edukat elluviimist.
    2. Kriisi tekkimisel on Pool kohustatud sellest teise Poole esindajat viivitamatult teavitama.
    3. Kriisist väljumiseks teevad mõlemad Pooled kõik endast sõltuva ning juhul kui kriisi lahendus jääb Kodukorra skoobist välja, kasutatakse Raamlepingu Üldtingimustes fikseeritud meetmeid.

1. <http://www.riso.ee/et/koosvoime/tarkvara> [↑](#footnote-ref-1)
2. Vaata lähemalt: <https://www.ria.ee/riigiarhitektuur/wiki/doku.php?id=an:soovitused>. [↑](#footnote-ref-2)